
LOKE no a scucha den discurso di Gobernador, si por a tende den e discurso di Rey Willem 
Alexander riba Prinsjesdag. Reparacion pa poder di compra tabata central den e presu- 
puesto di otro aña. Ciudadanonan cu ta haya salario minimo, cu ta haya onderstando of cu 
tin un entrada rond di e minimo social, ta esnan cu mas ta wordo yuda den e pakete. Den 
algún caso e ta mas cu 10%. Tin mas medida dirigi riba esnan di menos entrada. Asina 
salario minimo ta subi entrante otro aña cu 10%, mescos pa e compensacionnan cu ta 
mara na esaki, manera AOW y bijstand. Pero tambe ta duna un compensación pa gas di 
1300 euro. Asina zorgtoeslag ta subi cu 412 euro, c uta mas cu 32 euro pa luna extra. 
Hasta a bini cu un huurtoeslag, pa esnan cu entrada mas abou. A haci un cambio tambe den 
e sistema fiscal riba inkomstenbelasting. Studiantenan cu tin beurs ta haya un aumento di 
165 euro pa luna. Pues a pensa hopi riba e pueblo. 


PUEBLO HULANDES TA HAYA AYUDO DI 
GOBIERNO DEN MOMENTO DI CRISIS 

A 
yera mainta para riba un pida tereno di 70 mil meter 
cuadra na Palm Beach, Parlamentario Benny Sevinger 
a haci un denuncia hopi serio. El a splica cu e ta para na un 
tereno cu Prome Minister Evelyn Wever Croes a negocia pa 
bende pa un suma di entre 14 pa 17 miyon dollar, y a cues- 
tiona e hecho di con ainda Ministerio Publico no a inicia e in- 
vestigacion contra e lider di MEP. 


Segun parlamentario Sevinger, su persona ta envolvi pa 
cinco aña caba den un investigacion di parti di Ministerio 
Publico contra di su persona, cual por wordo considera 
como un persecucion politico. 


Na mes momento Sevinger a mustra cu ya caba el a yega 
di mustra e influencia cu e lider di MEP tin den Ministerio 
Publico pero tambe den departamento di Landsrecherche y 
cu ainda tin hopi mas di bisa riba e sistema hudicial y con 
esaki ta funciona, con nan ta persigui, pakico ta persigui 
nan y kende nan no ta persigui y pakico nan no ta haci esaki. 
“Awe mi a bin aki ya cu ta hopi hende a reacciona despues di 
a scucha y lesa con Evelyn a reacciona riba loke mi persona 
a trece dilanti na radio, caminda entre otro el a laga publica 
cu como lider di MEP, e lo entrega un keho contra e parla- 
mentario di AVP.” 


Den e conferencia Sevinger a sigui splica cu e lider di MEP 
den un declaracion cu el a haci na cede di MEP, el a sigura cu 
“e lo entrega un keho contra mi persona pa motibo cu Benny 
ta susha su nomber, refiriendo na e hecho cu mi persona a 
declara cu mi a entrega keho contra su persona y mustrando 
tambe cu hasta mi a bay bek Ministerio Publico pa mira con 
a para cu e keho cu ami a entrega contra su persona.” 
Segun e publicacion, Evelyn ta bisa cu e tambe a haci 
averiguacion si ta berdad Sevinger a entrega keho contra 
di dje insinuando cu awor pa motibo cu “mi ta envolvi den 
un investigacion, mi a dicidi di entrega un keho contra di su 
persona. 


Aki Evelyn a mustra cu awor cu mi ta meti den investiga- 
cion, mi a entrega keho pa motibo cu lo mi tabata envolvi 
den bendemento di un pida tereno na 2004 pa e suma di 17 
miyon dollar, tempo cu e tabata traha den sector priva como 
abogado. Esaki ta e mentalidad corupto di e lider di MEP, 
purbando na laba man pa algo cu el a haci como abogado y 
no gobernante, keriendo cu mester separa e cosnan aki for 


di otro pero caminda en realidad el a haci su mes culpabel 
pa bende tereno di pueblo.” 
Benny Sevinger a sigui mustra cu documentonan cu el a 
entrega tambe na Ministerio Publico contra di e lider di MEP, 
ta confirma cu Evelyn a negocia benta di e pida tereno pa 
un proyecto di Waterpark caminda tabatin un suma di 17 
miyon dollar envolvi, apesar cu e actual Prome Minister kier 
insinua cu ta trata di 17 miyon florin. 


Parlamentario di AVP a sigui mustra cu Evelyn a mustra cu e 
tempo ey e tabata un consehero fiscal y cu ningun momento 
e tabata minister of tabatin un posicion publico. 
“Aki pueblo por a mira e mentalidad corumpi di Prome 
Minister, caminda e ta mustra cu su participacion den un 
transaccion di casi 17 miyon dollar di un tereno di gobierno, 
ta hustifica ya cu e no tabata minister pero hecho ta keda 
cu ta un tereno di pueblo a wordo bendi, miyones a pasa di 
un famia pa otro y ningun hende sa ainda kende a ricibi e 
placa aki. 


Awor cu cosnan ta bolter, awor cu tin pruebanan contun- 
dente, documentonan oficial di tur loke a tuma luga, prue- 
banan cu ta mustra riba envolvimento di compania di famia 
di Prome Minister, awor ta buscando forma pa e keho cu mi 
a entrega no wordo acepta,” Parlamentario Benny Sevinger 
a declara. 


Parlamentario Sevinger para aki riba e tereno 
grandisimo cu e ta menciona cu lider di MEP a negocia 
pa yuda bende pa miyones di dollar. 


Parlamentario Benny Sevinger 


Prome Minister a participa den benta 
di tereno di gobierno pa 17 miyon 

S 
iman pasa tabatin un ceremonia special unda cu a instala 
cinco Hues cu a bin traha na Aruba: mr. Van Voorthuizen, 
mr. Winfield, mr. Luydens y mr. Tijhuis, di cual e Hulandesnan 
Europeo presidente di Hof mr. Mauritsz a yama nan “recidivis- 
ta” pa motibo cu den pasado nan a yega di traha den Caribe 
Hulandes y a dicidi di bolbe. E otro dosnan ta mr. Martijn y mr. 
Luydens, Arubianonan, kendenan a bolbe cas. 
Loke cu a hala atencion den e discurso di Hues mr. Angele 
Martijn ta cu el a haci esaki na Papiamento pasobra e ta “un 
yiu di tera y pasobra e mensahe cu e kier a trece dilanti, ta 
cuadra mas ora cu haci’e na Papiamento”. 
E fecha Martijn a splica cu e fecha ta extra special pa su persona 
pasobra riba un 16 di september pero 19 aña prome el a hura- 
menta como abogado. “E momento ey nunca mi a pasa cu hopi 
aña despues mi lo huramenta un biaha mas ... como Hues.” 
Den un discurso el a bay riba un tema cu tabata den discu- 
sion ultimo tempo. E ta un di e personanan cu ta boga pa 
sentencianan den Corte ta wordo presenta den idioma cla pa 
tur ciudadano. El a recorda un encuentro cu tabatin aña pasa 
entre e Cortenan y esaki tabata un di e temanan cu a bini na 
discusion. E ta un tema importante mirando cu riba e islanan 
ta papia diferente idioma y mester mira e ora pa e contenido 
di sentencia / veredicto ta den un idioma cla. No solamente e 
decision pero e tratamento tambe. 


No ta awo, pero for di tempo caba cu el a cuminsa cu su estudio 
pa hues na 2015. E tempo ey caba el a wordo encurasha door di 
su educadornan pa durante tratamento di e caso papia idioma 
di e partidonan envolvi, y no solamente e tres idiomanan oficial 
di Corte: Hulandes, Papiamento y Ingles – pero tambe Spaño. 
E tempo ey a desconseha e uzo di palabranan anticua of 
complica den e decisionnan. El a recorda cu den un di su prome 
conceptonan el a dicidi di uza e palabra “dewelke”. E resultado 
tabata un strepi diki y cora den e palabra. E mensahe tabata 
“si bo no ta uza e palabra ey den un combersacion normal na 
cas, anto no tin motibo pa uz’e den e decisionnan.” 
E ta haya cu mescos cu Hulanda a cuminsa coy e rumbo aki 
shete aña pasa caba, aki banda tambe mester cuminsa of sigui 
uza un idioma mas comprendibel durante tratamento di e caso- 
y decisionnan. El a splica Tratado Europeo pa Derechonan 
Humano ta exigi accesibilidad di cualkier ciudadano na un 
proceso husto. Pa ofrece esaki y e confiansa den husticia, 
ta masha importante pa e hendenan den comunidad por 
compronde e casonan cu ta yega Corte. Pero tambe e decisi- 
onnan. E ciudadano mester compronde kico ta pasando den 


su caso y con a yega na cierto decision. “Laiconan mester di 
informacion cu ta diferente cu esun pa huristanan. .... Mester 
presente di tal forma cu tur hende ta compronde. “ 
El a bisa tambe cu e ta compronde cu lo tin hende preocupa di 
e cambio pa un idioma mas cla, pero el a sigura cu e no ta dife- 
rente di loke tabata custumbra antes, pa loke ta e contenido. 
E no ta escogencia entre un idioma di hurista of idioma di 
mucha, pero un idioma neutral cu ta comprendibel pa ambos 
banda. E mester stimula esun cu ta lesa esaki, pa profundisa 
su mes den e materia. Tampoco, el a bisa, kier manda e señal 
cu e idioma uza ta un falta di respet pa e partidonan. Prensa, 
el a bisa, tin mas interes den e decisionnan y tin mas relato di 
casonan cu ta wordo trata di Corte. “Nos ta consciente di esey 
y tambe di e comentarionan cu e ciudadanonan ta duna den 
diferente medio di comunicacion riba e decisionnan. Esaki ta 
algo cu nos mester aplaudi. ....” 


Pa finalisa, e Magistrado a bisa cu si decisionnan ta wordo 
scondi tras di un idioma complica, e hendenan por lo haya 
e idea cu nan no ta participante den e sistema, of cu e asun- 
tonan ta wordo haci tras di porta cera. Esey no solamente ta 
conduci na desconfiansa, pero tampoco ta permiti e ciudadano 
husga pa su mes si e decision tabata uno husto. Decisionnan 
cu solamente huristanan por compronde, ta spanta hendenan, 
y e consecuencia di esaki ta cu nos no tin gara mas riba loke 
prensa y comunidad ta conclui di nos decisionnan. Si e ora 
resulta cu un relato di prensa no ta cuadra cu contenido di 
nos decision, e ora nos por solamente tuma nos mes na malo 
y ningun otro hende.” El finalisa e expresion di William Butler 
Yeats, kende a bisa: “Think like a wise man, but communicate 
in the language of the people.” 


Hues nobo di Aruba na coleganan 


Papia idioma cla pa henter pueblo 
por compronde sentencianan 

Editorial - Maritza Maduro 


T 
anto Parlamento como 
Gobierno tambe a pur- 
ba di bin cu e idea di in- 
troduci 
reglanan 
pa 
den cierto forma defini 
e forma con esunnan 
envolvi den prensa aki 
na Aruba, tin cu actua 
of comporta nan mes. 


Intentonan cu por lo pronto 
a keda na algun observacion ya 
cu 
realmente 
no tabatin hustificacion y tampoco argu- 
mento valido pa introduci un ley asina, cu al contrario, lo a 
mishi cu e concepto basico di kico ta periodismo liber. 


Den ultimo dianan a surgi otro indicacion 
den mesun direccion aki, caminda Ordo 
di Abogadonan tambe a presenta cierto 
argumentonan relaciona cu e forma con 
medionan di comunicacion, pa medio di 
nan periodista- y reporteronan, ta cubri 
cierto desaroyonan den comunidad. 


A referi na diferente aspectonan dentro di e cuadro legal, 
casonan penal y a atende tambe riba derecho di esunnan 
envolvi, sea como sospechoso of victima pero caminda na 
final di cuenta, Ordo di Abogado tambe ta referi na reglanan 
cu mester bin pa determina “kico mag” pero tambe “kico no 
mag.” 


Ora cu analisa tur e desaroyonan aki, no por keda sin conclui 
si tur esunnan cu ta boga pa tin un miho control riba trabou 
periodistico aki na Aruba, realmente ta na altura di desaroy- 
onan cu tin rond mundo den periodismo mundial for di mas 
c’un decada caba. 
En berdad por para keto pa loke ta trata responsabilidad di 
eticanan periodistico cu ta ancra pa decadanan largo rond 
di mundo, principalmente den paisnan democratico caminda 
prensa liber ta ser practica sin consecuencia pa ningun di 
esunnan cu ta labora riba e tereno aki. 
Cu tin cosnan cu por ta miho, sin duda, cu tin cierto limit- 
enan cu ta wordo traspasa den periodismo aki na Aruba, 
tambe ta un hecho pero for di momento cu tin gruponan 


den comunidad cu kier “bisti” periodismo den un bachi cu 
realmente ta sirbi opinion di e gruponan aki, e problema ta 
bira mas serio. 


Ta for di algun tempo caba, den e era digital aki, periodismo 
a haya un competencia serio, un rival cu poco ta papia ariba 
pero cu ta existi diariamente den e mundo periodistico, 
ya cu tecnologia moderno, a converti practicamente tur 
ciudadano cu tin acceso na un bon camara, un bon celular, 
den un reportero of fotografo. 


No ta aki na Aruba so pero ta for di 
masha aña caba cualkier ciudadano 
por bende foto of cualkier otro 
material grafico cu medionan oficial di 
noticia cualkier informacion, cualkier 
grabacion y cualkier foto. 


Mesun cos a pasa cu camaranan di siguridad cu a wordo 
instala na cas of negoshi rond di e isla, tambe ta wordo 
negocia, tin cu ta duna cooperacion pero tin ciudadanonan 
cu ta cobra pa e material aki. 


Tur esaki a cambia henter e concepto di hiba periodismo 
cu antes tabata conoci y regla ya cu na cualkier accidente, 
cualkier actividad, tin ciudadano cu ta graba tur cos, cu 
ta ofrece e material aki na e tantisimo webside of cualkier 
otro noticiero radial, imprimi, facebook y te hasta e famoso 
“podcast” cu ta creciendo rond mundo aworaki, tambe aki 
na Aruba. 


Ordo di Abogadonan mester ta consciente si cu tin su miem- 
bronan cu na momento di duna declaracion riba un of otro 
caso, tambe ta uzando medionan di comunicacion como 
promocion pa nan bufete y tambe ta uza prensa pa deter- 
mina e rumbo cu nan kier nan un of otro caso cu nan lo trata 
den corte, cana su curso. 


Pues en realidad e intento pa regula e forma di duna noticia 
aki na Aruba, ta bira dificil ya cu pa fiha cualkier tipo di regla 
mescos cu leynan existente, ta keda na cada profesional 
envolvi, pero mas cu tur cos doño di e negoshi (e ta keda 
un negoshi) pa determina e calidad y seriedad di su respon- 
sabilidad, loke ta igual tambe pa abogadonan. 


Orden di abogado kier regula reglanan pa periodista 


En realidad periodismo real ta perdiendo 
tereno den mundo digital moderno 

P 
a medio di esaki, nos di Departamento di Arbeidsmark- 
tregistratie kier a informa cu nos no ta duna cita mas via 
e-mail, e ultimo dia cu por a entrega e AMR 2022 cu cita taba- 
ta dia 31 di augustus 2022. 


Mirando cu nos ta yegando na e fecha final di AMR pa aña 2022, 
entrante diahuebs, dia 1 di september 2022 te cu diaranson, 
dia 30 di september 2022 tur compania cu ainda NO a entrega 
nan formulario di AMR 2022 por haci esaki ainda sin tin mester 
di haci un cita. Orario pa entrega e AMR 2022 lo ta solamente 
parti MAINTA di 8:00am te cu 11:00am. 


Fechanan cu lo por entrega sin cita ta: 01-09-2022 te cu 
30-09-2022. Orario: 08:00a te cu 11:00am. 
Departamento di Arbeidsmarktregistratie ta pidi encarecida- 
mente pa tene e siguiente puntonan aki na consideracion pa 
asina nos por garantisa un servicio optimal y efectivo: 


Mester yena e formularionan di AMR 2022 digital y tene na 
cuenta cu si e no ta getypt, nos lo no accept’e. 
Zorg pa tur e documentonan (file completo) ta firma (no 
paraaf) cu pen blauw. 


E entrega di e AMR 2022 lo ta solamente parti mainta y personal 
na Departamento di DPL- O’stad situa na Engelandstraat # 33. 
Corda trece un copia di e pagina mas dilanti di e AMR 2022 
(Checklist), asina lo por haya un stempel cu nos a ricibi’e. 
(tene na cuenta cu nos no ta haci copia) 
Lo ta bon pa saca un copia di e file completo pa administracion 
propio. Ta importante pa e persona autorisa cu ta bin entrega 
e AMR 2022, presenta cu un ID pa e por registra na balie. 


Pa mas informacion of pa cualkier pregunta por yama nos 
libremente na 521-5555 of por manda nos un e-mail na: dpl. 
arbeidsmarktregistratie@aruba.gov.aw. 


Ultimo simannan pa entrega 
AMR 2022 sin cu mester haci un cita 

S 
egun un informe ricibi for di Oficina Central di Estadis- 
tica, riba importacion y exportacion di dos kwartaal di 
2022, ta mustra algun cambio. 
Importacion total, den peso, a registra un caida di 31.7 mln 
kg (19.1%) den di dos kwartaal di 2022 (134.0 mln. kg) 
compara cu e mesun periodo den 2021 (165.7 mln. kg). Den 
balor, el a subi cu Afl. 118.6 mln. (24.4%) di Afl. 486.7 mln. 
pa Afl. 605.2 mln. 
Importacion pa e area liber di Aruba pa di dos kwartaal 
di 2022, a cay cu 32.7 mln. kg (-20.0%) di 163.7 mln. kg 
na 2021 pa 131.0 mln. kg na 2021. Durante e periodo aki 
seis (6) di e bintiun (21) seccionnan, a registra caida den 
importacion den peso pa e area liber di Aruba. E caida den 
importacion pa e area liber di Aruba (peso) a wordo causa 
principalmente door di un caida di 38.2 mln. kg (-35.1%) 
den e seccion “Productonan mineral”. E subida mas grandi a 
wordo registra den e seccion “Productonan alimenticio”, cu 
un subida di 1.4 mln. kg (8.8%). 
Importacion pa e area liber di Aruba pa di dos kwartaal di 
2022, den balor, a subi cu Afl. 109.2 mln. (23.7%) di Afl. 
460.9 mln. na 2021 pa Afl. 570.1 mln. na 2022. Durante e 


periodo aki diesnuebe (19) di e bintiun seccionnan, a registra 
subida den importacion den balor pa e area liber di Aruba. 
E subida den importacion pa e area liber di Aruba (balor) a 
wordo causa principalmente door di subidanan di Afl. 16.7 
mln. (39.7%) y Afl. 15.1 mln. (51.2%) den e seccionnan 
“Animalnan bibo y otro productonan di origen di animal” y 
“Productonan mineral”, respectivamente. E unico dos caid- 
anan a wordo a registra den e seccionnan “Productonan 
kimico” y “Palo, carbon y materialnan di palo”, cu caida di Afl 
0.4 mln. (-0.8%) y Afl. 0.3 mln. (-3.9%), respectivamente. 
Importacion pa e area di Zona Franca di Aruba, den peso, 
a registra un subida di 1.0 mln. kg (50.2%) den di dos 
kwartaal di 2022 (3.0 mln. kg) compara cu e mesun periodo 
den 2021 (2.0 mln. kg) y a wordo causa principalmente 
door di un subida di 1.0 mln. kg (55.2%) den e seccion 
“Productonan alimenticio”. Den balor, importacion pa e area 
di Zona Franca di Aruba a subi cu Afl. 9.3 mln (36.3%) di Afl. 
25.8 mln. pa Afl. 35.1 mln y a wordo causa principalmente 
door di un subida di 10.5 mln. kg (43.6%) den e seccion 
“Productonan alimenticio”. 
E importacion (pa e area liber di Aruba) menciona anterior- 
mente ta e resultado di Importacion via Lama y Importacion 
via Aire, cual tawata tin e siguiente desaroyonan: 1. 
Importacion pa e area liber di Aruba* via Lama Importacion 
via di lama pa e area liber di Aruba, den peso, a registra un 
caida di 32.8 mln. kg (-20.1%) den di dos kwartaal di 2022 
(130.4 mln. kg) compara cu e mesun periodo den 2021 
(163.1 mln. kg) y a wordo causa principalmente door di un 
caida di 38.2 mln. kg (-35.1%) den e seccion “Productonan 
mineral”. Den balor, importacion via di lama pa e area di 
liber di Aruba a subi cu Afl. 93.6 mln. (25.4%) di Afl. 369.2 
mln. pa Afl. 462.8 mln. y a wordo causa principalmente door 
di subida di Afl. 16.3 mln. (40.7%) y Afl. 15.0 mln. den e 
seccionnan “Animalnan bibo y otro productonan di origen di 
animal” y “Productonan mineral”, respectivamente. 
Importacion via di aire pa e area liber di Aruba, den peso, a 
registra un subida di 0.1 mln. kg (8.5%) den di dos kwartaal 
di 2022 (0.7 mln. kg) compara cu e mesun periodo den 2021 
(0.6 mln. kg) y a wordo causa principalmente door di un 
subida di 0.04 mln. kg (-31.7%) den e seccion “Productonan 
vegetal”. Den balor, importacion via di aire pa e area di liber 
di Aruba a subi cu Afl. 15.6 mln. (17.0%) di Afl. 91.7 mln. 
pa Afl. 107.3 mln y a wordo causa principalmente door di un 
subida di Afl. 5.3 mln. (41.4%) den e seccion “Perlanan real 
y otro tipo di piedranan precioso”. 


Pa loke ta e di dos kwartaal di 2022 


Aruba a importa 19.1% menos 
pero a paga 24.4% mas 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 21 
OKTOBER 2022 om 10:00 uur 's-morgens bij 
de Kamer van Koophandel (Auditorium) aan 
de L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


POS CHIKITO 53-M 


een woonhuis staande op het recht van erfpacht 
tot 13 juli 2060 op een perceel domeingrond groot 
622 m2 gelegen te Pos Chikito in Aruba, kadastraal 
bekend als Derde Afdeling Sectie G nummer 1756. 
richtprijs: P.M. 
Iedere bieder is gehouden, zowel bij het uitbrengen van een 
onderhands bod als op de veiling zelf: 
1. zich te legitimeren met een geldig paspoort of ID, 
en 
2. middels een bereidheidsverklaring of middels een 
bankgarantie van een lokale bank aan te tonen in staat te zijn 
tot nakoming van zijn bod en de bijkomende kosten. 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 6 oktober 2022 
ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
-- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


P 
aola Goede diamars tabata diamars un biaha 
mas den Corte pa lucha contra su retiro. Go- 
bierno a dicidi di dun’e su retiro na 2018 pa mo- 
tibo cu el a pone siguridad di coleganan na peli- 
gro y no a cumpli cu su tarea como un bon fun- 
cionario policial. 
El a bay Corte y a gana su caso. Hues a a conclui 
cu el a comete un eror pero esaki no tal di e 
grave ey pa dun’e su retiro. E por a keda cu un 
advertencia, cual Corte a haya lo tabata sufici- 
ente. Pero Gobierno no a acepta e decision y a 
bay Corte di Apelacion. 
Diamars mainta tres Hues a scucha huristanan 
di Gobierno bisa cu no tin otro decision cu por 
a tuma. El a menciona nomber di un funcionario 
policial na e sospechoso Paul Croes, durante 
investigacion caso IBiS y di e forma aki a pone 
siguridad di coleganan na peligro. 
Tur cos ta relaciona cu e hecho cu Paola Goede 
Kock tabata forma parti di e team di observacion 
y su relacion di amistad, cu nan ta bisa e tin, cu 
e exminister. Den Corte el a splica cu su casa di 
hopi aña ta amigo di Paul Croes y tabata testigo 
di su casamento. Esaki ta algo cu nunca el a 
nenga, pero si ta nenga cu el a perhudica e inves- 
tigacion of a duna informacion na e sospechoso. 
Lo contrario a sosode, el a duna KPA informa- 
cion cu el a haya sa, cu bisiña a mira hende ora 
cu nan a bay instala camara na cas di Croes. 
Pa loke ta e parti cu a tap un combersacion na 
cas di Croes, el a splica cu e no a suministra 
informacion manera a wordo treci dilanti. El a 
compaña su casa pa un bishita na e cas, di cual 
el a informa su hefe di esaki. Niun momento a 
wordo puntra na dje “kende ta funcionario(nan) 
cu ta investiga Paul Croes. Tabatin un discusion 
riba con por ta posibel cu TOP FM a yega simul- 
taneamente cu funcionarionan policial ora di 
e inval. E grupo a cuminsa papia di kende nan 
ta kere lo por a suministra e informacion aki. E 
momento cu nan a cuminsa duna un descrip- 
cion el a reacciona mencionando un nomber den 
forma di pregunta. Esta si ta na e persona ey nan 
ta referi. “Nan no a haci mi pregunta kende e 
persona ta,” el a bisa. 
Na final el a bisa Hues cu si e por a comete un 
eror, esaki no tabata cu e intencion pa yuda Paul 
Croes cu informacion. 
Aki tres siman tin decision den e caso aki. 


Polis retira luchando 
ainda pa anula e decision 

P 
arlamentario Benny Sevinger ayera 
mainta a mustra cu no ta prome 
ocasion cu Prome Minister Evelyn Wev- 
er Croes, ta duna e impresion cu ta su 
persona ta esun cu ta dicidi den Minis- 
terio Publico cual caso ta wordo inves- 
tiga y persigui, cual minister lo wordo 
interoga y cual no. 


“Mi persona un aña y mey pasa, a 
entrega keho contra di e lider di MEP na 
ministerio publico relaciona cu benta di 
un pida tereno, den cual Evelyn Wever 
Croes ta esun cu a percura pa henter e 
transaccion aki tuma luga. 


Den e periodo cu mi a wordo detene 
y encarcela pa interogacion mi a 
haci informacion relaciona cu e keho 
entrega y mi a wordo informa cu e “feit- 
enonderzoek” ta andando pero parce 
cu esaki ta tumando mas tempo cu tur 
otro caso cu tin. 


Awor or acu mi scucha Prome Minister 
bin dilanti y bisa cu e tambe lo bay 
averigua si en berdad mi a entrega 
keho contra di su persona, e ta mustra 


cu ministerio Publico ainda no a bati na 
su porta pa cu e caso aki. 


Aki mi tin cu mustra cu ya caba den 
pasado, Melvin Tromp a yega di entrega 
keho contra di Evelyn pa motibo di 
hechonan cu no ta cuadra cu reglanan 
di bon gobernacion caminda a favorece 
cierto oficina di abogado. 


E tempo ey tambe Evelyn a bin dilanti y 
entrega un keho como “smaad” contra 
di Melvin Tromp, indicando cu Melvin ta 
susha su nomber sin tin mester y kico 
Ministerio Publico a haci, a dicidi cu ta 
trata di un caso di cos politico contra di 
otro y a dicidi di seponeer ambos caso, 
pues no tabatin investigacion contra di 
Evelyn. 


Kico nos ta mira awor, ta cu un biaha 
mas e lider di MEP ta bin dilanti y 
anuncia cu e lo bay entrega keho 
contra mi persona pa motibo cu mi lo 
ta susha su bon nomber, esta mesun 
tipo di “smaad” aki, purbando pa logra 
mesun resultado cu e tabatin contra di 
e keho entrega pa Melvin Tromp. 


Aki ta presenta un situacion 
sumamente interesante ya cu 
mi a wordo sigura pa propio 
oficialnan envolvi den e inves- 


tigacion cu loke mi a entrega como 
keho contra di Evelyn, ta cosnan hopi 
serio cu ta rekeri sin duda un investig- 
acion cual ainda despues di un añsa y 
mey, no a tuma luga. 


No tin un ‘onderzoek” oficial ainda 
contra di e Prome Minister mientras cu 
e docuimentonn envolvi relaciona cu 
benta di e tereno di gobierno aki pa 17 
miyon dollar, ta confirma e rol deter- 
minante cu Evelyn a hunga, corespon- 
dencianan caminda ta confirma su 
intervencion y participacion, haciendo 
negoshi cu tereno di gobierno. 


Ta di spera cu Ministerio Publico inicia 
cu e proceso, inicia cu investigacion 
oficial contra lider di MEP y no bay 
hunga e tipo di wega di “smaad” pa 
considera e asunto serio aki, como un 
asunto politico pa asina permiti Prome 
Minister bay liber di e acusacionnan 
serio aki. 


Evelyn no mester sconde tras di caso 
di Benny, ya cu mi caso cu ta un perse- 
cucion politico, tin cinco aña caba 
andando pero e momento a yega pa 
Evelyn bin duna cuenta di negoshi 
den cual e tabata envolvi cu tereno di 
pueblo,” Benny Sevinger di fraccion di 
AVP a declara. 


Ministerio Publico tin cu demostra 
awor cu e no ta meti den politica 

C 
u gran fanfaria algun luna atras, Prome Minister y su 
gobierno a informa trahadonan publico cu nan lo ricibi 
5% di e total di 12.6% cu gobierno a kita for di nan bou di 
un serie di mentira den pasado. 


Parlamentario Arthur Dowers di AVP a mustra cu simple- 
mente Evelyn Wever Croes no por biba sin gaña hende di 
loke e ta haci y principalmente di loke e ta keda sin haci di 
loke a wordo priminti na pueblo. 
“No por tabata otro, ya cu Aruba tin un lider di gobierno cu 
no por ta sincero cu su pueblo ya c’un biaha mas a uza triki 
pa gaña trahadonan publico ora cu loke ta recuperacion 
di 5% di nan salario cu a wordo kita for di e trahadonan 
aki. 
Evelyn Wever Croes den su calidad di Prome Minister 
dos luna atras a trata di gana simpatia di trahadonan 
publico cu su gran logro di duna bek 5% di e medida 
cu su gobierno a tuma y sigurando tur hende, cu e 
placa aki ya ta den presupuesto di e pais. 


Awor di repente e mesun Prome Minister aki ta 
bin dilanti y informa trahadonan publico cu gobi- 
erno a introduci medida contra di pago di over- 
time y cu esunnan cu lo traha overtime, nan lo no 
ricibi pago pa esaki pero den forma di timeback. 
Sin un tiki di berguensa, Evelyn ta bin dilanti y 
bisa trahadonan publico, cu practicamente tin 
abuso tumando luga cu pago di overtime cu a 
aumenta den prome mita di 2022 y cu e placa pa 
esaki ta cabando. 


Pues a duna bek e 5% pero Evelyn no ta bisa cu 
CAft y RMR a ordena Minister di Finansa Xiomara 
Maduro pa saca e suma aki bek cu el a pone den 
presupuesto ya cu tin palabracion concreto haci 
riba e intencion di gobierno di Aruba. 
Tur hende por corda cu CAft a informa tanto 
Prome Minister como Minister di Finansa cu si 
nan kier duna bek 5% bek na trahadonan, nan tin 
cu introduci un of otro tipo di impuesto adicional 
y loke a bira awor e decision pa no paga over- 
time mas na trahadonan publico. 
Ta increibel con un hende grandi, un lider di un 
gobierno, lider di un partido politico, ta insisti pa 
gaña tur hende, gaña trahadonan publico c’un 


maneho cu ta fayando totalmente sin beneficio algun pa 
pueblo. 
Evelyn a kibra tur barera caba di 
kende e por gaña a cu for di 2017 
ora cu el a huramenta como Prome 
Minister, el a gaña esunnan humilde 
di nos pais, caminda el a sigura 
pueblo cu e lo drecha e situacion 
di su gobierno, sin cu tin cu tuma 
medida y desde e tempo ey ta 
medida contra puebla 
el a impona na tur 
momento,” 
Arthur 
Dowers 
parlamen- 
tario 
di 
AVP 
a 
declara. 


No a pone 5% den presupuesto 
y awor a kita overtime 


Parlamentario Arthur Dowers 

R 
ecientemente, a tuma luga un anochi informa- 
tivo pa tur Centro di Cuido di Mucha na Aru- 
ba. Departamento di Mucha y Hoben (DMH) con- 
huntamente cu Minister di Husticia y Asuntonan 
Social Rocco Tjon, a tene un encuentro informa- 
tivo y interactivo, caminda a informa e Centronan 
di Cuido di Mucha riba diferente topico relaciona 
cu e implementacion di Ley di Kinderopvang pa 
Aruba. E topiconan cu a bin dilanti e anochi aki 
tawata Handleiding Kwaliteitseisen Kinderopvang 
Aruba; Supervision den Centro di Cuido di Mu- 
cha; Implementacion di Codigo di Proteccion den 
Centro di Cuido di Mucha y E plannan pa futuro. 


Minister Tjon a accentua e importancia di e anochi 
aki, caminda a enfoca riba e documento final, 
esta e ‘Handleiding Kwaliteitseisen Kinderopvang 
Aruba 2022’, cual ta parti den cinco paso y e 
rekisitonan minimo necesario pa un Centro di 
Cuido di Mucha por opera. 


Pa loke ta e trayecto di e manual di regulacion, 
por bisa cu ta trata di un trayectoria cu a tuma 
su debido tempo. For di november 2019, na 
momento cu sra. Sue-Ann Ras (Coordinadora 
Nacional Implementacion di Ley Kinderopvang) 
a tuma e liderazgo den implementacion di e 
Ley Kinderopvang, a inicia cu un Nulmeting den 
e Centronan di Cuido di Mucha. E Nulmeting 
aki tawata traha a base di e puntonan cu 
tabata tin den e concepto di e documento, 
‘Handleidingsvoorschriften Kinderopvang’, traha 
door di un Stuurgroep Kinderopvang di 2015- 
2017. 


Despues cu e stuurgroep di 2019-2021 a analisa 
e resultado di e Nulmeting (2020/2021), a opta 
pa revisa e manual di regulacion di 2015-2017 
completamente y wak kico, realisticamente, por 
bay den e manual nobo, pa asina no tin conse- 
cuencia grandi of di un peso financiero impac- 
tante pa e Centronan di Cuido di Mucha. Mas cu 
claro e concepto di e manual aki a bay tambe 
pa tur Centro di Cuido di Mucha como tambe 
FPNM, pa asina nan tambe por aporta pa loke ta 
contenido. 


Minister Rocco Tjon: 


A presenta e prome manual di regulacion 
pa e centronan di cuido di mucha 

U 
n comision di Union Europeo kier pa den siguiente cinco 
aña, duna un sosten amplio den un proceso destina pa 
crea mas investigacion preventivo pa cancer. 


E proyecto aki ta dirigi pa yuda reduci formalmente e cant- 
idad di hende cu ta muri pa e malesa aki, caminda den 
2020 esaki a keda registra na 1.3 miyon persona mientras 
cu segun cifranan oficial, pa aña na Europa un total di 2.7 
miljard caso nobo di cancer ta keda diagnostica. 


Den cooperacion estrecho cu estadonan miembro, e comis- 
ionk na Brussel kier pa dentro di 3 aña, 90% di comunidad 
kendenan ta riesgonan halto pa haya cancer di pecho, tripa 
y matriz, por ricibi un control medico cu anticipacion pa 
asina por detecta e cancernan aki mas tempran. 


Despues lo sigui mesun proceso pa expande e iniciativa aki 
tambe pa casonan di cancer cu ta regarda pulmon, prostaat 
y cancer di stoma caminda e comision ta papiando di dos 
esfuerso pa trata di supera un periodo caminda henter e 
lucha contra di cancer, a sufri retraso serio. 


Den un informe publica, Brussel ta mustra cu loke tabata 
ser considera centronan di tratamentonan bon conoci den 
pasasdo, ya ta existi 20 aña caba y a kega pega den pasado 
mientrsa cu investigacion- y combatimento di cancer, desde 
e periodo aki a conoce un adelanto grandi. 


Na di dos luga tambe ta un hecho cu ultimo dos aña, henter e 
proceso di no solamente investigacion di cancer pero tambe 
e tratamento di esaki no a cambia pero a paralisa practica- 
mente dor di e fenomenodi corona virus. 


Esaki sin duda tabatin su efecto hopi negativo riba henter 
e proceso ya cu mas tempran por yega na diagnosticonan, 
mas posibilidad pa scapa bida di esunnan envolvi tin, segun 
declaracion di presidente di e comision, estga Margaritis 
Schinas. 


El a mustra dor di haci un investigacion rond di henter Europa, 
nan kier percura duna un empuhe pa logra un esfuerso 
conhuno cu por ta hopi definitivo den e lucha contra cancer. 
Sinembargo e investigacion lo bira un cu ta hopi dirigi riba 
cierto tipo di cancer, caminda entre otro e comision kier pa 


expande e control riba cancer di pecho pa hendenan muhe, 
na un grupo di edad di entre 45 pa 74 aña, cual na e momen- 
tonan aki ta dirigi pa esunan entre 50 pa 69 aña. 


Pa loke ta cancer na boca di matriz, e investigacion lo enfoca 
riba un grupo di entre 30 pa 65 aña un biaha den cada cinco 
aña mientras cu pa cancer di tripa, lo controla esunnan di 
45 pa 74 aña mientras cu pa control di cancer di prostaat, 
e grupo lo ta pa personanan te cu 70 aña. 
Na mes momento e comision a mustra cu pa loke ta person- 
anan cu cancer di pulmon, esaki lo wordo limita pa pesonaan 
di entre 50 te di 75 aña pero principalmente pa esunnan cu 
a huma hopi sigaria. 


Cu e proceso aki e ta spera cu por cubri sigur un 55% di 
e tiponan di cancer mas comun den comunidad y cual por 
yuda na salba mas bida di hendenan cu ta sufri di esaki. 


Europa kier introduci control 
preventivo contra cancer 


Un di dos persona ta haya cancer 

P 
arlamentario pa fraccion di AVP, sr Arthur Dowers, dia- 
mars mainta durante di conferencia di prensa, a ripiti 
algo cu ya caba pueblo di Aruba ta bon na altura di dje, esta 
cu Aruba tin un Prome Minister den persona di Evelyn Wev- 
er Croes, cu ta masha mentiroso mes.Esaki ta wordo bisa 
den un comunicado ricibi for di e partido berde. 


Nan ta bisa cu no solamente e lider di MEP kier pretende cu 
su persona den pasado no tabata envolvi den bendemento 
di tereno di gobierno di 70 mil meter cuadra pa cifranan cu 
ta surpasa miyones di dollar, su persona awor como manda- 
tario a gaña ‘werksternan’ di SKOA hincando e hendenan aki 
den un situacion sumamente dificil. 
“No ta ningun secreto mas pa ningun hende, esta cu nos tin 
un Prome Minister kende ta un mentiroso grandi y un di e 
pruebanan grandi di esaki, ta cu dos dia prome cu eleccion 
2021, ta manda un carta pa SKOA. 
Den e carta aki Evelyn Wever Croes ta informa SKOA cu e ta 
bay di acuerdo pa bin c’un solucion pa werksternan y pa e 
trahadonan aki ricibi pago conforme loke a wordo palabra 
cu nan den pasado. 


Esaki Evelyn a haci dos dia prome cu eleccion y aki tin cu 
corda loke ex lider di MEP, Nelson Oduber a yega di bisa den 
pasado, esta cu campaña ta un cos y goberna ta otro cos, 
ya cu e carta den cual el a informa SKOA riba e palabracion, 
ta conta cu su firma. 


Den e carta e ta confirma cu lo bay oficialisa loke 
Landsbemiddelaar a palabra cu tur envolvi, esta 
cu werksternan lo ricibi nan pago normal pero 
awe trahadonan aki di SKOA, ta para dilanti 
un realidad caminda nan ta para den Corte, 
luchando pa algo cu nan a wordo sigura cu nan 
lo ricibi pa Prome Minister. 


E grupo di trahadonan aki ta luchando pa nan 
derecho den Corte despues cu a bin resulta cu 
Evelyn Wever Croes a gaña nan hunto cu partido 
MEP y Minister di Enseñansa Endy Croes. 
Pa colmo e mesun Endy Croes aki prome cu el a 
huramenta oficialmente como Minister encarga 
cu educacion, a declara cu dentro di tres siman 
su persona lo soluciona problema salarial di e 
werksternan. 


Mientras tanto un aña a pasa di e promesanan 
haci pa Prome Minister Evelyn y Minister Endy 
Croes y tin cu duna tanto Ricardo Croes como 
Rudy Lampe rason ora nan bisa cu nan a wordo 
gaña den nan cara, ya cu e grupo di werksternan 
tambe a wordo malamente engaña ya cu no a 
regla nan salario manera priminti,” Parlamentario 
Arethur Dowers a trece dilanti. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Parlamentario Arthur Dowers 


Prome aniversario di engaño di werksternan 
na SKOA door di Prome Minister 

P 
artido MEP a tuma nota di e ulti- 
mo Reaccion di Comision di Super- 
vision CAFT pa loke ta e reportahe di 
ehecucion (uitvoeringsrapportage) di 
e di dos kwartaal di 2022. Locual a re- 
salta den e reaccion aki ta varios pun- 
to positivo y alentador relaciona cu e 
desaroyo financiero economico di pais 
Aruba. 


Hecho ta cu nos opositornan politico, 
gremio comercial y sindical – consci- 
ente di tur loke nos pais a pasa aden 
durante e ultimo 2 añanan debi na 
Covid y e pandemia mundial – constan- 
temente tabata cuestiona e maneho 
cu Gabinete Wever Croes a hiba den 
su lucha contra e efectonan negativo 
di e pandemia y semper nan tabata 
referi na e publicacionnan di CAFT cu 
tambe tabata hopi critico den relacion 
cu gobierno. 


Sinembargo awe CAFT mes den su 
ultimo reaccion di e dos kwartaal di 
2022 ta trece padilanti varios resultado 
positivo pa loke ta e maneho hiba pa 
Gabinete Wever Croes. Naturalmente 
tin varios reto ainda cu mester haya un 
solucion, pero generalmente nos pais 
ta riba bon caminda pa loke ta henter 
e desaroyo financiero economico. 
Resultadonan positivo 


CAFT ta constata den su ultimo 
reaccion di e di dos kwartaal 2022 lo 
siguiente: 
1. Den e prome mita di 2022 e surplus 
financiero di e sector colectivo ta 21 
miyon florin, cual ta 0.4% di nos GDP. 


2. E entradanan di belasting directo te 
cu e di dos kwartaal di 2022 ta mas 
halto cu den e mesun periodo di 2021. 


3. E entradanan di primanan di segu- 
ronan social desde e prome kwartaal 
di 2022 ta bek na e nivel di 2019. 


4. E recuperacion di e entradanan 
indirecto ta continua y ta spera un 
entrada inespera (meevaller) debi na 
e recuperacion economico. E belasting 
adicional pa e proyectonan PPP, esta e 
BAVP a yega caba na e nivel di 2019. E 
nivel di realisacion di e demas belast- 
ingnan indirecto ta den direccion posi- 
tivo. Di acuerdo cu e Nieuwjaarsnota 
2022 e belastingnan indirecto ta 
aumenta cu 30 miyon florin. 


5. Den e presupuesto 2022 tin un 
suma di 433 miyon florin na gastonan 
di personal. Den e Nieuwjaarsnota e 
suma aki a wordo adapta na 426 miyon 
florin y segun CAFT esaki lo cumpli cu 
e norma di gastonan di personal. 


6. Te cu e di dos kwartaal di 2022 
Aruba a realisa 86 miyon florin na 
gastonan di producto y servicio cu ta 
igual na 40% di e presupuesto. 


7. E realisacion di e impuesto di trans- 
ferencia (overdrachtsbelasting) na fin 
di e di dos kwartaal ta mas o menos 50 
% di e presupuesto. Debi na compra 
di viviendanan vacacional door di no 
residentenan den e prome mita aña e 
overdrachtsbelasting a yega caba na 


100% di su realisacion. 


8. SVB ta spera di por recobra un suma 
di subsidio di salario (loonsubsidie) di 
49 miyon florin den 2022. Di esaki SVB 
ya a logra ricibi un suma di 32 miyon 
florin. 


9. E gastonan total realisa te cu e di 
dos kwartaal 2022 a yega na 672 
miyon florin. Esaki ta 192 miyon florin 
menos compara cu e di dos kwartaal 
di aña pasa. 


10. E kapitaal dienst ta mustra te cu e 
di dos kwartaal un resultado positivo 
di 9 miyon florin. 


Por lo general, den e tabel adhunto por 
mira cu e entradanan total a aumenta 
for di 492 miyon florin te na 643 miyon 
florin y e gastonan total a baha for 
di 864 miyon florin te na 672 miyon 
florin den e di dos kwartaal di 2022 
compara cu 2021. E deficit a baha 
di -363 miyon florin te na -19 miyon 
florin den e di dos kwartaal 2022! 


Partido MEP kier a comparti tur e 
puntonan positivo aki y ta convenci 
cu ora un pais tin un gobierno cu ta 
traha cu curashi, determinacion y un 
fe grandi e resultadonan positivo ta 
bira visibel pa un y tur den comunidad. 
Aruba ta recuperando positivamente! 


MEP ta contento pasobra rapport di CAft ta mustra cu 


“Aruba ta saliendo for di e crisis y ta na 
caminda pa un recuperacion total” 

P 
ueblo di Aruba a cuminsa sinti e aumento barbaro riba 
awa y electricidad. Tin aumento caba riba prijs di comes- 
tibel y esaki ta un otro carga mas. E 3% di aumento riba 
pensioen ta manera carga un glas di awa hiba lama. Mundi- 
almente nos por mira e gobiernonan socialista/comunista 
ta masacra nan mesun pueblo. 


Pueblo a cuminsa manda nan gobiernonan socialista/comu- 
nista manera Sri Lanca, Italia, Suecia, Inglatera y Lituania 
paso pueblo a cansa di gobiernonan socialista. E gobier- 
nonan aki ta tambe cu e plan global di bin cu un gobierno 
mundial. Nan plan a fracasa y nos por mira pronto paisnan 
manera Alemania, Francia, Spaña y Hulanda cu tambe tin 
gobierno socialista lo bay cas. Union Europeo ta mal para. 


Europa ta den recesion y ta papia di economia di Europa 
completo. Tin 2 palabra cu ta bin continuamente door di 
periodistanan pa dilanti cu papia di friu y hamber. 


Kier forsa pueblo pa baha man riba consumo di electricidad 
den tempo cu invierno ta bay drentando. 


Aruba ta pertenece na paisnan cu inflacion mas halto cu tur 
otro caminda paso tur cos ta importa. 


Mundialmente fleta di container a aumenta mas cu 100% 
y nos por mira cu material di construccion a aumenta cu 
300% pa 500%. Awor nos por tende cu tin un otro gate 
mas cu tramite di asilo politico. Ta busca moda di colga 
directornan pero warda e boemrang paso e ta bin sigur. Un 
ministro cu tin 3 diferente instancia a entrega keho penal 
contra di dje. E la corre bay den exterior riba un engaño di ta 
bay pidi permiso na Merca pa negocia pa haya heavy fuel oil 
mas barata pero lubida di pidi permiso na Reino Hulandes. 
Riba dje por a lesa cu e minister aki no sa unda su cara ta 
para paso no a busca conseho di expertonan di WEB N.V. 
Na hulandes tin un dicho cu ta bisa: “Hij heeft de klok horen 
luiden maar weet niet waar de klepel hangt”. 


Si nos prome minister laga pueblo mira tur e rapportnan di 
mal maneho unda gobierno tin un dikke onvoldoende anto e 
ora ey pueblo lo haya sa unda tur e corupcion ta pero gobi- 
erno tin nan bon scondi bao di su brasa pa pueblo no haya 
sa e berdad. E gobierno aki ta kibra di paden. Un cos ta sigur 
e gobierno no por uza e palabra integridad. Ta cuestion di 
tempo pa mira ken lo ranca e plug di rosea di e coalicion aki 
y pa despues tira e culpa riba e otro. Ademas tin e decreto 
di reino riba mesa. 


E pueblo di Aruba a vota tradicionalmente pa hopi aña y 
esaki ta locual cu nos ta cosecha locual nos a vota p’e. Ora 
nos vota pa un gobierno cu no ta kere den Dios y cu no tin 
respet pa leynan di Dios nos situacion lo no cambia. Si no tin 
Dios den nos gobierno lo nos tin husticia di Dios. Nos por tin 
e hendenan mas sabi den nos gobierno pero si no tin temor 
di Dios nos lo sigui den mesun circulo vicioso. 


El Salvador ta un ehempel di un pais di mas violento den 
Centro America pa un pais di paz y progreso. Awe nos tur ta 
sufri pa via cu nos tin un gobierno inhusto y ta trapa ariba 
pueblo manera ta haya ta bon. P’esey mes pueblo di Aruba 
si nos kier mira cambio nos mester vota pa un partido cu tin 
temor di Dios. 


Partido Curpa ta e unico cu a y ta para pa leynan di Dios. Pa 
nos pais progresa nos mester tin Dios den nos gobierno y 
husticia lo prevalece. 


Lider di partido Curpa, Eric Ras 


Partido Curpa den Parlamento lo ehecuta 
un plan cristian y husto pa e pueblo 

“E 
cayanan di Aruba ta deteriorando y no ta den miho 
estado”, asina parlamentario Tevreden a duna di con- 
oce durante tratamento di presupuesto di DOW. Aña 2022 
no ta tin presupuesto pa asfalta mucho caretera debi na nos 
situacion financiero cu ya ta conoci. Pero ta tempo pa nos 
introduci un miho manera pa mantene, asfalta y construi 
mas caretera. Tevreden a splica su vision cu den su pensa- 
mento ta sostenibel, pagabel, y realisabel pa por asfalta, y 
mantene caretera na Aruba den bon estado. 


E realidad di proyectonan PPP di Gabinete Mike-Eman 
Na 2015 Gabinete Eman a introduci e plan pa construi Green 
Corridor y Watty Vos Boulevard, un idea riba su mes bon, pero 
cu a trece un peso grandi cu ne riba e presupuesto di Aruba. 
Un proyecto cu a costa demasiado y cu no ta sostenibel. 
Ta importante pa para keto un rato con e Public Private 
Partnership (PPP) a wordo ehecuta pasobra esaki ta un di e 
gastonan di mas grandi den e presupuesto te cu awor. Nan 
a wordo mal presupuesta y e tempo pa ehecuta tawata 
demasiado corto cu a subi e debe pa nos pais demasiado. Si 
e gobierno di AVP a laga DOW cu contratistanan local traha 
Watty Vos Boulevard, Green Corridor, Hospital y e 4 
MFA’nan, lo e gastonan tawata mucho menos. E gasto 
inicial pa construi Watty Vos Boulevard tawata 180 
miyon florin pero Aruba mester paga 420 miyon 
florin den 20 aña. E gasto inicial di Green Corridor 
ta 130 miyon florin pero debi cu nos mester paga 
18 aña, lo costa Aruba 292 miyon florin.  


Diferente na 1983 ora cu Gabinete Oduber 
a construi Plan Sasaki, a haci uzo di 
companianan di afo pa diseña e 
concepto cu a wordo ehecuta pa 
nos mes hendenan guia pa DOW 
y mas departamentonan. Un plan 
cu e presupuesto di Pais Aruba 
por a carga y cu a cana den 
Fase, di cual prome Fase a costa 
19 miyon. Asina evita di tranca 
nos finansa publico manera 
ta e caso di Green Corridor y 
Watty Vos Boulevard. Dicon e 
diferencia grandi aki, pasobra 
e enfasis a keda poni riba 
contratistanan 
local. 
Ta 


bon pa remarca cu Transparency International ta splica cu 
mayoria actonan coruptivo ta sosode den dealnan grandi 
di infrastructura y construccion. Esaki kisas ta e motibo cu 
awe tin politiconan ta wordo investiga. 


Un vision nobo 
Segun Tevreden, ta ora awor pa nos pais tin un vision nobo 
con nos ta bay atende cu caretera y asfalt pa e proximo 
decadanan nos dilanti, y gobierno tin e tarea pa fiha un 
vision duradero pa esaki. Den reunion publico nr. 2 durante 
tratamento di presupuesto di DOW, Tevreden a presenta un 
parti di loke e ta kere cu e tin di bira e caminda pa cana ta 
keda na gobierno awor pa sondea e posibilidad. 
Aruba ta inverti un pro medio di 9 miyon florin na asfalta 
camindanan pa aña. Normalmente DOW ta traha un lista 
di e cayanan cu tin di wordo asfalta y asina cada bes ta 
bay negosha prijs cu contratistanan. Si gobierno cambia e 
modelo aki, y cera un PPP na un prijs fiho pa termino largo 
cu companianan local cu ya caba tin experticio den asfalta 
caretera, gobierno lo por percura asina pa stabilidad di 
trabou, continuacion den trabou, evita cu divisa ta bay 
den exterior, y sigura e mercado laboral pa studi- 
antenan cu ta caba nan estudio den e ramo aki. 
Sin conta cu e compania local ta paga su belas- 
ting y ta haci otro gastonan aki na nos pais. DOW 
lo tin di vigila e calidad di trabou y garantisa cu 
e trabounan ta cana segun palabracion. Esaki 
en corto splica ta e beneficionan cu Tevreden a 
menciona y lo trece e debate den comisionnan fiho 
pa sigui elabora ariba e topico aki. 


Ta momento awor pa nos evalua 
pasado djis pa mira kico si a 
funciona y kico no, pero pa 
añadi un toke nobo na dje pa 
asina nos por eleva nos pais na 
un nivel mas halto, duradero y 
sostenibel. Nos wowo nan ta 
dilanti nos cara, ta pa nos por 
mira den futuro y pone riba 
mesa nos pensamento nobo 
y debati riba nan pa por sigui 
desaroya y avansa como pais, 
parlamentario 
Tevreden 
a 
finalisa bisando. 


“Un vision diferente pa por asfalta 
camindanan na Aruba ta posibel” 


Segun parlamentario Tevreden di fraccion MEP. 

A 
yera, 20 di september 2022 ta cumpli 1 aña desde Gabi- 
nete Wever - Croes II a huramenta. Partido MEP y Raiz a 
wordo scogi pa goberna durante tempo dificil, sinembargo ora 
mira bek atras ta mira cu hopi gratitud y orguyo tur locual a 
logra hunto. 
Prome Minister Evelyn Wever – Croes, liderando Ministerio di 
Asuntonan General, Innovacion, Organisacion Gubernamental, 
Infrastructura y Planificacion Teritorial, a enfrenta hopi reto. 
Den cuadro di stabilisacion di e situacion financiero di Pais 
Aruba, Prome Minister mester a traha riba un Gobierno mas 
eficiente reduciendo su gastonan. A haci hopi esfuerso den 
cuadro di e Landspakket, pa crea mas eficiencia den gober- 
nacion, a baha gastonan di personal desde 2018 y cada aña 
a sigui baha esaki. A traves di e proyecto di VUT, mas di 115 
persona a haci uzo di esaki contribuyendo asina na baha gasto 
tambe. 
Ademas a traha riba fortifica Aruba su pilar democratico. 
Contraloria General / Algemene Rekenkammer (ARA) a haya 
hopi atencion y a percura pa e hunta di ARA su miembronan ta 
completo. Banda di esaki a asisti nan na organisa e Conferencia 
Internacional CAROSAI. ARA tin un trabou importante cual ta 
pa asisti Gobierno y principalmente Parlamento di Aruba den 
percura pa mas transparencia y eficiencia den Gobierno y pa 
asina Parlamento por controla Gobierno miho. 
Pa loke ta trata e evaluacion di CFATF, Aruba a score excelente 
pa loke ta integridad financiero di nos pais. Prome Minister a 
traves di su Ministerio a lidera e comision cu a traha riba esaki 
na Aruba, cual a yuda hopi cu e evaluacion. Tur e esfuersonan 
aki a haci cu Aruba ta posiciona como number dos den Caribe 
pa integridad financiero. 


Durante e prome aña di gobernacion, Gobierno a dedica hopi 
atencion na Covid. Recientemente a de-escala y a bay den 
fase di rehabilitacion. Sinembargo ta wak bek na un periodo 
cu a siña nos hopi, principalmente cu semper mester ta bon 
prepara. P’esey a inverti den Bureau Rampenbestrijding Aruba 
(BRA) cu awor tin centronan di entrenamento pa por yuda tur 
hende pa ta miho prepara den caso di cualkier calamidad. 
Diferente avance a tuma luga tambe riba tereno di innovacion 
y digitalisacion. A traves di inversionnan den e Departamento 
Directie Informatievoorziening en Automatisering (DIA), ta 
asistiendo departamentonan di Gobierno pa digitalisa y hiba 
procesonan na otro nivel di eficiencia. Pa loke ta innovacion, 
a realisa hopi proyecto a traves di Futura. Entre otro, tabatin 
“Innovation Summit” cu a wordo hopi bon bishita pa person- 
anan cu tin e entusiasmo pa reinventa nan mes. Futura a traha 
riba diferente otro proyecto pa trece innovacion mas cerca di 


muchanan y adultonan, pa asina yuda pa cada uno ta prepara 
pa desaroyonan di futuro. 
Banda di esaki recientemente a anuncia e Edutech Fund, e 
fondo di 400 mil florin cu tin disponibel e aña aki pa scolnan. 
Maestro, cabesante, alumno y/of mayornan por bin cu proyec- 
tonan di innovacion, inscribi y gana. 
Den e aña aki di inversion y oportunidad, departamentonan 
di infrastructura a traha duro hunto pa asina yuda stimula e 
inversionnan cu tin mester pa recuperacion di Pais Aruba. 
Prome cu inicio di aña escolar nobo, DOW a traha duro y prepara 
diferente scol. Banda di esaki, nan a traha tambe riba varios 
proyecto di turismo, entre otro na Rodgers Beach, proyecto di 
santo blanco na Boca Catalina, Arashi y Eagle Beach. Nan a 
construi e rotonde na Palm Beach y e rotonde na Adrian Lacle 
Boulevard - Wilhelminastraat. Pues hopi trabou a wordo haci 
apesar cu tabatin poco fondo. 
Departamento di DTI a concentra riba siguridad como tambe 
riba e tema di ATV/UTV pa trece nan den cuadro di siguridad, 
respetando naturalesa. Mester menciona cu DTI tabata envolvi 
tambe cu luznan di caya. 
Pa loke ta Kadaster, a concentra riba digitalisacion y pa prome 
biaha den hopi tempo, por paga cu ATM. 
Departamento di Infrastructura y Planificacion (DIP) tin su 
retonan, manera ta conoci tin investigacionnan penal andando 
na e departamento pa motibo di mal maneho hiba den pasado 
pa e ministernan di infrastructura anterior, cual tin e departa- 
mento manca. Sinembargo, ta trahando duro pa por surpasa 
esakinan unabes cu e casonan penal finalisa, pa DIP por mehora 
su servicionan na comunidad. Aworaki e enfasis ta riba e ROPV 
cual ta e plan di desaroyo teritorial, pa trece regla y orden. 
Di e manera aki, e departamentonan cu ta resorta bou di 
Ministerio di Asuntonan General a traha pa mehora servicio na 
nos comunidad. Den esaki, CENSO ta un ehempel cu ta brin- 
dando un tremendo servicio. Lo enfoca pa mehora servicio na 
tur Hulpbestuurskantoor / MFA tambe y haci esaki mas efici- 
ente y lihe pa cada ciudadano. Riba e reto di legislacion, ta 
trahando pa elimina e atraso cu tin y adapta nos leynan na e 
necesidadnan di awo. 


“Tur esaki a wordo realisa den apenas 1 aña, y nos por garan- 
tisa cu e añanan nos dilanti, Gabinete Wever - Croes II lo sigui 
traha cu e mesun empeño y cu e mesun dedicacion y energia, 
pa crea progreso y bienestar pa henter comunidad”, Prome 
Minister Evelyn Wever-Croes a enfatisa. 


Gabinete Wever – Croes 2 ta 
cumpli 1 aña den gobernacion 


Cu e mesun dedicacion y empeño lo sigui 
traha pa progreso y bienestar di comunidad 

B 
iblioteca Nacional Aruba ta presenta un exposicion di un 
grupo di Artesano, Artista, Diseñador grafico y fotogra- 
fonan den Sala di Exposicion for di dia 20 di september. Es- 
aki lo ta habri henter dia pa publico y entrada ta gratis. E 
grupo ta presenta obranan den color principal geel. Na tur 
tin 17 participante. Awo, e exposicion ‘Yellow’ ta habri for di 
dia 20 di september. E coleccion di obra ta diverso den tipo 
di obra, tin cuadra, potret, arte digital, obra di Mozaiek y as- 
semblage. 


Un di e participantenan ta Nimia Geerman: 
Nimia Geerman ta Pintora, Ilustrador, Muralista y Tattoo 
artist. Semper artistico y creativo di chikito, un talento cu 
e la hereda di su tata. Como cu su tata a studia arte, arte 
tabata algo normal na cas. Su mama ta su ‘Number one fan’ y 
semper e la sostene y yuda Nimia pa desaroya su talentonan 
artistico. Nimia su mama tabata warda tur su pinturanan y 
obranan y a busca semper pa yuda su yiu muhe cu material 
y tools! 
Na Colegio Arubano Nimia su vaknan preferi 
tabata ‘Tekenen’ y ‘Handenarbeid’ 
semper. Su docen- 
tenan 


cu a yud’e hopi na Colegio Arubano tabata meneer Ciro 
Abath y meneer Ludwig d’Lisle. Ken no ta corda nan? 


Despues Nimia a sigui tayer cu docentenan di Rietveld 
Academie cu tabata bishita e isla y tambe e la participa 
na Aruba Art Fair. E ta un amante di Fine Art y ta pinta 
Murals y Nimia ta wak su mes tambe como auto-didac- 
tico, semper experimentando cu diferente media y color 
briyante. 


Un par di aña pasa Nimia a desaroya su mes ‘brand’ 
cu ta Bhop (Bunny Hop), semper e la gusta e bestia 
coneu, e bunny. Y esaki ta su imagen preferi te ainda. 
Bunny Hop ta referi na un tecnica di skating di ‘hop’. 
“Mi ta cuminsa un cuadra y despues mi ta uza e imagen 
pa desaroya otro producto cu e imagen cu mi a crea. 
Manera T-shirt, mugs of Kimono”. 


“Mi proximo proyecto ta un cuadra titula ‘Saffron 
plega’ pa e exposicion na biblioteca titula ‘Primary 
colors’. Esaki ta habri diaranson dia 21 di September 
pa 5or di atardi. Exposicion ta keda habri pa 3 siman. 
Un y tur ta bon bini durante orario regular di biblio- 
teca na Playa.” 


Nimia Geerman ta participa den 3 exposicion 
na biblioteca na Playa, Primary colors (Yellow), 
Primary colors (Red) y e exposicion cu ta sigui 
despues ‘Biba Natura-Lesa! esaki ta den cuadro di 
e Festival di Buki pa Mucha edicion 30. Pa despues 
Nimia bay Aruba Art Fair 2022. 


‘Saffron plega’ den 
exposicion na biblioteca 

D 
en cuadro di e anochi informativo cu a tuma luga pa cu 
Ley Kinderopvang, sra. Sue-Ann Ras a indica cu un di e 
retonan di mas grandi den henter e trayecto di implementa- 
cion di Ley Kinderopvang, ta e aspecto di supervision y ehe- 
cucion (toezicht en handhaving). Un manual di regulacion 
sin supervision y ehecucion lo no ta efectivo, mirando cu 
mester tin un control coordina y centralisa, pa asina por ga- 
rantisa un miho aun calidad di e centronan. Durante e ano- 
chi aki a elabora tambe, riba con e supervision y ehecucion 
den e Centronan di Cuido di Mucha lo ta y si tur cos sigui 
manera ta plania, ta cuminsa e aña aki caba. 


Supervision lo sali di un punto central, pues lo wordo 
centralisa y coordina pa Departamento di Mucha y Hoben 
(DMH). E forma di traha lo ta uno integral, pues ta traha 
hunto cu tur stakeholder, manera DVG, D.T.I., Brandweer, 
DOW y DIP, pa asina cada departamento por eherce e control 
cu ta concerni e departamento, a base di e Handleiding 
Kwaliteitseisen Kinderopvang. No ta e intencion pa cera 
ningun centro di cuido di mucha, pero mas bien pa dunanan 
un periodo di transicion y guia pa mehora e aspectonan di 
atencion y mantene esaki. 


Un otro punto cu a trata e anochi aki tawata e Implementacion 
di Codigo di Proteccion den Centro di Cuido di Mucha. Tin 
un total di 76 cabesante di Centro di Cuido di Mucha cu ya 
caba a ricibi e curso aki y aworaki DMH lo percura pa traha 
un plan di implementacion pa asina tur centro, por sa ken 
ta nan respectivo Supervisor di Codigo, pero tambe na ki 
momento por acerca e persona aki y cua ta e pasonan nece- 
sario cu nan tin cu tuma, na momento cu tin (sospecho di) 
abuso di mucha. 
AHATA tawata un invitado special e anochi aki mirando cu 
DMH y AHATA tin plannan grandi, pa loke ta trata e Centronan 
di Cuido di Mucha. Sra. Carolina Raven-Merryweather a 
elabora riba e intencion pa e companianan, caminda por sea 
adopta e centronan pa asina e yiunan di nan trahadonan por 
tin un ‘opvangplek’ durante nan oranan di trabou. Di otro 
banda, lo por wak ki posibilidad tin, pa por cumpra ‘kind- 
plaats’ pa nan trahado nan na e centronan di cuido cu ta 
cumpli cu e exigencianan minimo di e manual di regula- 
cion. E iniciativa aki a bini, despues di un combersacion cu 
e organisacionnan, unda cu hopi biaha nan ta encontra nan 
mes cu e reto pa haya e trahadonan den e oranan di anochi, 
mirando cu nan no tin hende pa cuida nan yiu. E comision 
aki a acerca e centronan di cuido durante e anochi aki, pa 
wak ken tur por ta interesa den e proyecto aki. 


Naturalmente na final di e anochi tabata tin oportunidad 
pa e centronan por vocifera nan mes, como tambe haci 
pregunta. Ta bon pa remarca cu e sentimento ta unanime y 
e Centronan a indica cu nan kier pa e Ley di Kinderopvang 
aki drenta na vigor, pero den fase di transicion, pa asina tur 
Centro por traha riba mesun nivel. 


DMH ta contento cu e presencia di e 54 Centro di Cuido di 
Mucha pa e anochi aki y a indica tambe cu e centronan aki 
cu ta existente, lo tin di entrega algun documento, pa asina 
por yega na e prome permiso pa opera. Pues tin hopi move- 
cion positivo pa loke ta trata e Centronan di Cuido di Mucha 
y tur esaki a sosode den apenas dos aña bou di mandato di 
Ministerio di Husticia y Asuntonan Social y henter Gabinete 
Wever Croes I y II, cu ta sostene e implementacion di e ley 
aki completamente. 


Ministerio di Husticia y Asuntonan Social: 


Supervision y ehecucion riba un maneho den centro di 
cuido di mucha ta sumamente necesario y importante 

D 
ia 29 di october FRED Expo ta bolbe tuma luga na Rotter- 
dam despues di un ausencia di 3 aña pa motibonan cu 
nos tur conoce, e pandemia. Awo cu por atrobe, e meeting 
point fisico den forma di un job fair por tuma luga manera cu 
ta custumbra y hopi ta contento cu e hecho aki. 


Cu patrocinado principal Maduro & Curiel’s Bank (MCB) 
Group, e organisadonan ta priminti di trece dilanti un 
programa yena cu no solamente organisacionnan  partici- 
pando cu nan booth, pero tambe un programa cu diferente 
orador, panelista, workshop y presentacion pa studiante y 
profesionalnan na Hulanda. 


Mas cu 25 compania y organisacion di e islanan Caribe 
Hulandes, for di sectornan financiero, hotelero, medico, IT, 
huridico, y logistico ta haciendo e biahe pa Hulanda pa recruit 
talentonan pa añadi na nan ekiponan local. MCB Group lo 
ta presente cu representantenan di Caribbean Mercantile 
Bank, Maduro & Curiel’s Bank y Windward Islands Bank. 


“E meta principal ta keda mesun cos cu semper,” co-organ- 
isado  Tristan Every ta menciona, “pa sigui crea un luga 


fisico caminda  dunado  di trabao di e islanan por topa 
y conoce  buscadonan di trabao na Hulanda y asina sigui 
combati e brain drain cu e islanan conoce pa añanan largo.” 


Co-organisado Quincy Sintiago ta añadi: “Human interac- 
tion ta un yabi clave den atrae talentonan. E hecho cu por 
duna otro un man, mira otro den wowo y sinti otro su vibra, 
den mayoria caso ta e factornan determinante pa convence 
otro cu ta un match.” 


Pa mas informacion por bishita www.fredexpo.com of por 
tuma contacto cu e organisadonan via fred@cr38te.com. 


Despues di 3 aña 


Job fair FRED Expo ta bek! 


“R 
ecien mi a reuni cu sr. Chico Harms y sr. Chris Rasmijn 
di Fundacion Chico Harms. Durante e encuentro ameno 
nan a indica cu e fundacion ta hayando fondo door di sponsor 
di diferente compania priva y subsidio anual di Departamento 
di Cultura. Lamentablemente e placa no ta yega pa cubri tur 
e gastonan.” Esaki Parlamentario Alvin Molina tal bisa den un 
declaracion manda pa prensa. 
E ta splica cu e fundacion mes ta organisa eventonan pa 
recauda fondo. Fundacion Chico Harms ta organisa durante 
aña diferente evento cultural manera Dia di Brazil, Dera Gay, 
Festival di Dande y ta conta cu 45 boluntario. Hopi hoben ta 
participa den e organisacion, loke ta importante principal- 
mente pa yuda preserva nos cultura. 
E fundacion a enfatisa cu Dia di Brazil ta pa ful e comunidad di 
Aruba, nan ta compare cu Dia di Seu na Curaçao y Dia di Rincon 
na Boneiro cu a bira celebracionnan cultural hopi grandi. 
E aña aki tabata di dies edicion di e Parada Cultural di e Dia 
di Brazil cu ta gosa di un popularidad grandi den comun- 
idad. E prome edicion a conta un total di 250 participante y 
e aña aki a conta cu 1300 participante. Loke ta apart di dia 


di Brazil compara cu carnaval, ta cu Dia di Brazil tin musica y 
trahenan diferente, tradicional di aña 1955. E musica tipico 
cu ta wordo toca ta seis diferente musica cu ta wals, danza, 
tumba, caha di orgel, folklore y tambe calipso crioyo. E calipso 
crioyo ta sin trompet canta na Papiamento. “Mi a sugeri pa 
nan uza e Papiamento original di 1955, paso esey tabata dife- 
rente compara cu awor. Pa por haci esaki un ‘extra kick’ den e 
calipso crioyo.” 


Na 2017 y 2018 a organisa e Parada Cultural banda di area di 
hotel, masha hopi turista a participa. E celebracion aki ta tuma 
luga na augustus/september, un bunita oportunidad pa sigui 
organise den colaboracion cu ATA y AHATA y haci’e un atrac- 
cion turistico pa Aruba. 
Fundacion Chico Harms ta organisa actividadnan cultural pa 
nos tur gosa di dje. Sigur gobierno lo por yuda mas door di 
hisa e subsidio, intermedia, yuda promove e actividad aki tanto 
pa local como bishitantenan. Comercialisa e eventonan, pone 
tent riba e ruta y yuda busca fondonan internacional pa cu 
cultura na Europa. 


Parlamentario Alvin Molina (MEP): 


Cultura ta trece hende hunto, cultura ta uni un pais 

H 
ousekeeping Week a wordo agrega den e agenda celibatario anual na e 
di dos siman  di September, pa asina duna staf y gerencia un oportuni- 
dad pa gradici tur esnan den housekeeping pa nan esfuersonan den man- 
tene tur cos limpi y nechi den e resort, pa e guestnan interno y externo. 
Na mayoria di resort na Aruba e siman ta wordo celebra cu gran fanfar- 
ia, specialmente na La Cabana Beach Resort & Casino, na unda cu henter 
un siman ta wordo dedica na e heroenan tras di cortina di e departamen- 
to. E siman ta yena cu un serie di entretenimento y eventonan bunita. 
E aña aki, Housekeeping Week a inicia cu palabranan caluroso di aprecio for 
di e Executive Committee y team di maneho, durante un delicioso desayuno, 
cual a wordo disfruta pa tur miembro di e departamento. E siguiente dia a 
inclui un mainta relahante den conference room, un desayuno chikito hun- 
to cu un charla pa Belquis Moreu, enfocando riba inteligencia emocional. 
E charla a conclui cu algun ehercicio di meditacion y rosea. Den e siguien- 
te dianan, e Housekeeping Team a canta Karaoke, nan a eligi un King & 
Queen, nan a wordo premia tambe y hunto a bay disfruta riba Red Sail 
Sports Sunset Cruise. Un atardi cu premionan a finalisa e festividadnan 
cu coronacion di Supervisor of the Year, Yolanda Caraballo, Housemen of 
the Year, Eric Tromp, y Room Attendant of The Year, Micherlande Prophete. 
Ganadonan a wordo selecta pa Housekeeping Management Team, basa 
riba e balornan di e resort, specialmente pasion y consistencia, cual e tres 
ganadonan a representa hopi bon. Bingo cu hopi premio, sigui pa hem- 
chinan di aprecio y reconocemento, a hiba e celebracion na un final hopi 
emocionante. Ban haci esaki atrobe otro aña! 


Housekeeping Week na La Cabana 
Beach Resort den luna di September 2022 

T 
atanan ta asumi diferente rolnan sinembargo estudio- 
nan ta conclui cu tatanan tin 3 rol primordial: e protec- 
tor, proveedor y disciplinario. Aunke mester bisa si cu ma- 
manan tambe por actua den e rolnan aki, e ta keda princi- 
palmente e rol di e tata. 


E tata den e rol di Protector. E enfasis tradicional di un mama 
ta enfoca pa protege su yiu contra e forsa of influencianan 
pafo di e hogar, entre otro, bullying, hendenan desconoci, 
cachonan peligroso, accidente, enfermedad. E instinto 
paternal di un tata tambe kier protege di tur esaki, sinem- 
bargo tambe nan kier prepara e yiunan tambe pa educa nan 
con pa trata cu situacionnan asina aki. Tur dos rolnan ta 
importante; e mama ta protege e yiu y e tata ta prepara e 
yiu. 


Un otro rol di e tata ta observa e ambiente social y conoce e 
amigonan di su yiunan. Ora cu su yiunan bay cas di un otro 
famia, nos sa kico tin den e cas ey? Nan tin arma den e cas? 
E bario tin criminalidad? Kico mi por haci pa protege mi yiu 
di un ambiente cu por ta un peliger pa nan? Tatanan tambe 
por garantisa e siguridad di nan yiu door di yuda forma nan 
ambiente social. Den otro palabra nan por wak e vecindario 
y por encurasha oportunidadnan pa por tin un miho sigur- 
idad, y por elimina tambe cualkier peliger for di e caminda 
di e mucha. 


E tata den e rol di Provedor. E tata su habilidad di provee pa 
su famia ta depende di su sentido di responsabilidad, ident- 
idad y hombresa. Diferente cultura tin diferente mensahenan 
y creencia di kico e rol di un tata mester ta. Sinembargo 
mayoria hogarnan unda cu tin ambos mayor ta biba hunto, 
hopi tatanan no ta e unico cu ta prove p’e famia. Mester 


subraya si cu esaki ainda ta un rol importante cu tatanan ta 
cumpli cu ne den famianan. 


E tata den e rol di disciplinario. Pa prepara un mucha pa su 
futuro, tatanan hopi biaha tin expectativanan masha halto 
mes. Nan kier pa nan yiu ta exitoso, pa nan wak loke tin na 
e horizonte, pa nan aspira cosnan mas grandi y mas miho. 


Ta p’esey tatanan mester siña nan yiu con pa maneha nan 
impulsonan, con nan por tin trankilidad ora di ta bao di 
stress, y con nan por lidia cu situacionnan den cual nan no 
ta crea peliger pa nan mes of pa otronan. E ta importante 
como tata pa siña muchanan respet pa tur hende na tur 
momento y yuda nan den nan disciplina pa traha huiswerk, 
haci trabaonan na cas y practica un deporte of hobby. 


Tur esaki ta inculca bon custumbernan cu lo yuda e yiunan 
pa madura y lidia cu e realidad di bida cu ta warda nan ora 
cu nan bira mas grandi. 


Parlamentario Marco Berlis (MEP): 
Parlamentario Marco Berlis (MEP): 


E rolnan 
E rolnan 


primordial di 
primordial di 


un tata 
un tata 


den famia 
den famia 

D 
esde 1999 Fundacion Telefon pa Hubentud Aruba pa me- 
dio di su servicio ta duna informacion, opcion y sosten 
emocional na mucha y hoben di Aruba. Pa haci esaki Fun- 
dacion Telefon pa Hubentud Aruba ta haci uzo di diferente 
instrumento manera: telefon, e-mail, chat, website, charla, 
workshop y proyecto. Desde maart y juni di e aña aki Fun- 
dacion Telefon pa Hubentud Aruba ta dunando informacion, 
opcion y sosten emocional pa medio di telefon na e muchan- 
an y hobennan di St. Eustatius y Saba tambe. 


Fundacion Telefon pa Hubentud Aruba e aña aki lo cumpli 
23 aña dunando servicio na nos muchanan y hobennan di 
Aruba. Pa por prepara Fundacion Telefon pa Hubentud Aruba 
pa e proximo 20 aña y tin un organisacion sostenibel, actual- 
mente nos ta incorporando diferente instrumento sostenibel. 
E logo di Fundacion Telefon pa Hubentud Aruba ta un di e 
instrumentonan aki. E logo actual a zorg pa e organisacion 
tawata reconocibel durante 23 aña caba. 


Ta importante pa bo organisacion y e trabao cu bo organ- 
isacion ta haci por ser representa pa medio di bo logo. E 
norma, balor, vision y mision di bo organisacion mester ser 
refleha den bo logo. Na e manera aki bo lo comunica cu bo 


grupo di meta mas efectivo. 
Fundacion Telefon pa Hubentud Aruba ta un organisacion cu 
ta traha pa y cu mucha y hoben. Esey kiermen cu no sola- 
mente ta duna informacion, opcion y sosten emocional na 
mucha y hoben, pero tambe ta scucha di mucha y hoben con 
nan ta pensa cu e servicio di Fundacion Telefon pa Hubentud 
Aruba mester ta. Despues cu nos Jongerenraad a conseha 
nos di con pa yega na un logo nobo, nos a tuma e stap di bay 
busca e idea y pensamento for di nos muchanan y hobennan. 


Pa yega na un logo nobo Fundacion Telefon pa Hubentud 
Aruba ta organisando un competencia di pintura bao di 
mucha y hoben. For di e pinturanan aki Fundacion Telefon 
pa Hubentud Aruba lo haya ideanan pa incorpora den e logo 
nobo. Na e competencia aki ta participa 1208 mucha y hoben 
di 7 scol basico y 5 scol secundario. 


Di cada scol lo saca un pintura ganado. E mucha/hoben cu 
pinta e pintura ganado di su scol lo presenta su creacion 
na un grupo di hurado. Na final lo saca un pintura ganado 
di scolnan basico di Aruba y un pintura ganado di scolnan 
secundario di Aruba. E mucha y hoben cu a crea e pintura 
ganado lo ricibi un premio cu e por uza pa cu su educacion y 
den su tempo liber. 


Pa mas informacion tocante di e competencia di pintura por 
tuma contacto cu Fundacion Telefon pa Hubentud Aruba 
via 
nos 
facebook: 
https://www.facebook.com/telefon. 
hubentud/, email: telhubentud@gmail.com of telefon 
5886138/ 5884011. 


Fundacion Telefon 
pa Hubentud Aruba 
buscando su logo nobo 


D 
en cuadro di Codigo di Proteccion, Fundacion Telefon pa 
Hubentud Aruba a ser acerca door di Unicef Nederland 
pa organisa diferente focus group cu hobennan. Unicef Ned- 
erland conhuntamente cu Augeo Foundation, Ministerio di 
Husticia y Asuntonan Social y un grupo di profesionalnan 
na Aruba ta creando un ‘Toolkit Digital’ unda tur profesional 
den e sector social, di educacion, husticia y salud por edu- 
ca nan mes ariba diferente tema tocante maltrato di mucha. 


Ya no por papia mas ariba mucha y hoben, pero mester 
papia cu e mucha y hoben tocante su siguridad. Durante e 
focus group ta combersa cu hobennan por ehempel tocante 
educacion na Aruba, maltrato di mucha, impacto di maltrato 
di mucha pa cu desaroyo y bienestar di mucha y hoben y 


con e mucha y hoben ta sinti nan mes sigur. 
Un total di 16 hoben ta participa den dos focus group cu lo 
tuma luga durante 4 diasabra. Pa zorg pa tin un represen- 
tacion husto y diverso a acerca diferente organisacion den 
nos comunidad. Aki por pensa ariba organisacion di person- 
anan di diferente origen, organisacion di iglesia, scol, organ- 
isacion caminda hoben ta participa etc. 


E hobennan cu ta participa ta entusiasma pa contribui na 
siguridad di nan mes, siguridad di otro hoben y muchanan 
na Aruba. Durante e prome sesion e hobennan a siña conoce 
otro miho. Durante sesion dos y tres nan lo elabora ariba 
diferente tema di maltrato di mucha y siguridad di mucha. 
Na final durante sesion cuatro nan ricibi un presentacion di 
e producto final. 


Pa mas informacion tocante Focus group, Tools por tuma 
contacto cu Fundacion Telefon pa Hubentud Aruba via nos 
website: 131.aw, email: telhubentud@gmail.com of telefon 
5886138. 


Fundacion Telefon pa Hubentud 
Aruba organisando ‘Focus 
group, Tools’ bao di hobennan 

Y 
a caba ta marca e prome aña den gobernacion di Gabi- 
nete Wever-Croes II. Den cuadro di esaki Minister di Tur- 
ismo y Salud Publico sr. Dangui Oduber ta elabora riba e 
logronan mas importante pa pais Aruba pa locual ta min- 
isterio di Salud Publico. Minister Oduber a menciona cu su 
maneho ta basa riba mehoracion di e servicionan, mehora- 
cion di e calidad di cuido y enfoca riba e parti di prevencion, 
invertiendo den esaki. Den e maneho aki lo percura pa ehe- 
cuta e Plan Nacional di Prevencion cu ta un plan cu a wordo 
crea hunto cu tur stakeholders den cuido na Aruba. 


Un otro punto importante cu a logra den cuadro di Plan 
Nacional di Prevencion ta cu a aproba e ley “Landsverordening 
Beperking Tabaksproducten” cu ta prohibi humamento di 
sigaria den areanan publico. E ley aki tambe ta aumenta e 
edad minimo pa cumpra sigaria den e establecimentonan di 
18 pa 21 aña di edad. Sigur un ley hopi importante cu parla- 
mento di Aruba a aproba den cuadro di prevencion di salud. 


Otro logro importante ta e desaroyonan den AruBig, e 
mandatario a duna di conoce cu ta bay sigui enfoca riba 
esaki y traha riba locual ta e instituto di calidad. AruBig 
tabata un logro grandisimo den Gabinete Wever-Croes I cu a 
sigui traha riba dje. Recientemente AZV a contracta e prome 
dokter yiu di tera cu a studia den region, e la keda reconoci 
pa nos AruBig y a recibo su contract di AZV. Asina pueblo 
por mira cu resultadonan concreto con AruBig ta crea posi- 
bilidad y oportunidadnan nobo pa tur esnan cu a studia 
medicina den region. 


Pa locual ta e reforma cu a tuma luga den AZV Gobierno a 
traha henter un “Road Map” pa haci tur e reforma necesario 
pa por a cumpli cu e landspakket. Tambe pa por cumpli cu 
deseo cu Gobierno tin pa garantisa cu e fondonan di AZV 
ta keda sostenibel y pagabel. Segun e mandatario Aruba su 
cuido medico ta bou di presion continuo y por medio di e 
“Road Map” cu a ser prepara y diseña cu despues a keda 
comparti cu Gobierno Hulandes. Cu esaki Gobierno di Aruba 
ta bay percura y garantisa cu e fondonan di AZV ta keda 
manehabel no obstante tur e presionnan cu tin. 


Minister Oduber a sigui bisa cu ta trahando tambe riba un 
acuerdo di cooperacion entre HOH y ImSan. Esaki ta den 


cuadro di eficiencia, den cuadro di reduccion di gastonan. 
Pa nos dos hospitalnan por traha den miho cooperacion cu 
otro, den esaki Gobierno hunto cu HOH y ImSan ta yegando 
den e ultimo fase pa firma e acuerdo di cooperacion. 


Un lista di e logronan den Salud Publico 
• Introduccion di Ley di tabaco y implementacion 
• Implementacion di AruBig pa asina contribui na un miho 
control ariba calidad di profesionalnan den cuido; 
• Prome dokter yiu di tera a drenta registro y firma contracto 
cu AZV 
• Ehecucion Plan Nacional di Prevencion di malesanan di 
NCD’s; conferencia Expo Salud den September 2022 y 
pronto lo lansa e healthy lifestyle center cu e meta pa 
combati NCDs (november 2022). 
• E proyecto den cuadro prevencion “Bo estilo di bida, bo 
medicina” esaki ta patronisa door di PAHO 
• A firma un MOU cu Stichting BOB 
• Aumento di e pensioen di biehes di 3% entrante januari 
2023. 
• A lansa e app MiPensioen 
Minister Dangui Oduber a finalisa bisando cu asina Gobierno 
ta bay sigui traha segun e maneho cu tin. Haciendo inver- 
sionnan den cuido pa asina mehora e calidad di cuido y e 
servicio cu ta ser brinda na e comunidad Arubano. 


Minister Dangui Oduber 


Logronan di salud 
publico den e prome 
aña di gobernacion 

WILLEMSTAD - E ciudadano Marlon Meulens (47) tabata 
den sala di corte ayera (19 di september) pa responsabi- 
lisa su mes pa motibo di e hecho cu dia 24 di april 2022, 
autoridadnan a gar’e cu 4011 gram di cocaina (4 kilo). 
Controlando maletanan autoridadnan a descubri cu e maleta 
cu despues a resulta di ta pertenece na Marlon Meulens, ta 
enormemente pisa, como tal mesora a haci uzo di otro prac- 
ticanan di investigacion. 


Mas aleu segun fiscal, señora mr. V. Girigoria-Hernandez, a 
bira necesario pa dicidi cu ta pasa un pipa den e furo di e 
maleta cu a sali cu un puiro blanco. A pensa direct cu mester 
ta trata aki di droga y asina ey a duna laboratorio ADC e 
encargo pa investiga e substancia cu en berdad a resulta 
di ta cocaina. E acusado Marlon Meulens tabata transporta 
directamente for di prizon di Coraal Specht pa sala di corte 
y pa su defensa huridico e acusado aki tabatin abogado mr. 
John Loth. Durante e intercambio ayera den sala di corte, 
entre e acusado y hues mr. Sigmar Carmelia, e acusado 
Marlon Meulens a declara cu no tabata su intencion pa pasa 
ningun droga, sino simplemente a pidi’e pa haci un fabor dor 
di cambia maleta y ta precies loke a sosode. Hues mr. Sigmar 
Carmelia a haci e pregunta: “Pa ki motibo un persona, den e 
caso aki, biahando pa Hulanda, ta bay di acuerdo pa cambia 
maleta?” Cambia maleta segun e hues ta algo masha straño 
mes cu ningun hende lo no haci durante un periodo asina 
dificil, cu tanto cosnan robes ta sosode. 


Marlon Meulens a reacciona, bisando cu tabatin un palabra- 
cion cu né cu lo e haya un suma di placa pa transporta e 
maleta, aunke no a bis’é di cuanto placa ta trata. Segun 
Marlon ta un hòmber Sürnam a paga su ticket pa biaha, pero 
diripiente ta 2 persona a presenta pa e atende cu né. Marlon 
a bisa hues cu e ta kere cu ta e otro homber ta doño di e 
droga. Esun cu a cumpra su ticket, e sa yam’é ‘Djo’. Masha 
straño ta e hecho cu a laga e maleta atras pa Marlon na un 
toko Chines. Fiscal señora mr. V. Girigoria-Hernandez ta di 
opinion cu no ta pa prome biaha cu Marlon Meulens a falta 
cu e ley di opio, recientemente, esta na 2019 tambe el a keda 
gara cu droga. Den e caso aki e acusado Marlon Meulens djis 
prome cu el a sali di biahe, a dicidi cu e ta cambia maleta, 
pa colmo atendiendo cu un persona cu e no conoce ni mes. 
Fiscal mr. V. Girigoria-Hernandez a demanda un castigo di 
prizon di 36 luna pa Meulens, kitando e periodo cu el a pasa 
den aresto preventivo. Den bista di fiscal deliberadamente 
e acusado aki a scoge pa comete e hecho castigabel aki. 


Ademas segun fiscal ya e ciudadano aki tin un pasado cu 
hacimento di transaccionnan cu ta relaciona cu droga. 
Abogado mr. John Loth a insisti cu su cliente ningun momento 
so no tabatin ningun mal intencion, el a comporta si di un 
forma menos cauteloso. Su cliente a tuma e maleta 1 dia 
prome cu e biaha. Abogado Loth tampoco tabata di acuerdo 
cu e forma con e droga a keda describi y of indica di parti 
di ADC, pasobra ta como si fuera e droga cada biaha a keda 
identifica di un forma diferente cu no ta duna e siguridad cu 
ta papiando di e mesun droga. 
Tambe e abogado a pidi atencion pa e circunstancia di su 
cliente ya cu den prizon ta descuidando e ciudadano aki su 
salu, pasobra no ta atende cu e diligencia necesario pa loke 
ta trata entrega di su remedinan. Falta cu entrega di remedi 
na tempo na detenidonan ta crea riesgonan pa esakinan su 
salu, e abogado a bisa cu insistencia cu mester soru pa e 
tipo di problemanan aki no continua. Fiscal señora mr. V. 
Girigoria-Hernandez a reacciona riba e particularidad di 
entrega di remedi na tempo den prizon, bisando cu lo soru 
pa atende esaki cu e seriedad necesario. 
Hues mr. Sigmar Carmelia, scuchando tur loke a keda trece 
padilanti a introduci un pauze cortico pa profundisa den 
e materia aki, pero finalmente hues mr. Sigmar Carmelia 
a conclui cu un castigo di prizon di 24 luna pa e acusado 
Marlon Meulens ta na su luga. Pa loke ta e castigo aki lo kita 
e periodo cu ya Meulens a pasa den aresto preventivo. 


Sentencia na 24 luna di prizon pa 
posee maleta carga cu droga 

WILLEMSTAD - Siman pasa un 
tribunal na Alkmaar a condena un muhe 
YDK di 52 aña na 10 luna di castigo di 
prizon pa contrabanda di cocaina for 
di Corsou pa Hulanda. Un cos mester 
bisa: prome cu nan a gara e mula aki 
nan a listra su historia delictivo te casi 
for di dia cu e la nace y a bay Hulanda 
pa prome biaha. 


Husticia tabata sa exactamente for di 
na Corsou cu ken e la papia, cu ken e 
la biaha, ken a bay busc’é na Schiphol, 
unda e la biba na Corsou y unda e ta 
biba actualmente na Hulanda. (Den 
prizon na Alkmaar). 


Peculiar tambe ta nomber di su 
abogado: mr. M.A. Dokter kende ta 
abogado na Alkmaar. E muhe entre 29 
di januari y 3 di februari dje aña’ki a sali 
Corsou y a yega Schiphol caminda nan 
a fich’é pa conoce ken ta su complic- 
enan. E cargo contra e muhe tabata 
cu e la prepara e cocaina pa manda 
Hulanda y a paga un mula pa biaha cu 
e droga despues di a paga su pasashi 
p’e. 


Na Schiphol otro complice a sper’é y 
el a cay den e trampa cu nan a traha 
p’e. Abogado dje muhe a pidi corte pa 
absolve su cliente pasobra ta contra 
su boluntad e la organisa e transporte 
di droga lagando e mula cu e la busca 
bin Hulanda dia 2 di februari cu un tas 
preto cu 700 gram di cocaina. Manera 
marechaussee a arest’é e la canta 
manera canari y a conta tabatin un 
otro mula na caminda. 


Marechaussee tabata sa casi tur cos 
caba pasobra nan a graba nan mensa- 
henan. 


E muhe cu a organisa e excursion a 
duna e dos mulanan cen pa nan tin 
maske ta algo den nan saco, e la adverti 
nan pa trampa cu Marechaussee tin 
na Schiphol y cu e mester limpia tur 
mensahe for di su telefon. 


Ora e mama-mula a splica cu e no tin 
nada di haber cu e dos mulanan nan a 
lag’e scucha e mensahenan cu tabatin 
riba e telefon. E muhe tabata un sorto 
di ‘chef’ dje dos mulanan pa wak pa nan 
no plama paña bay cu e droga unabes 
nan yega Hulanda. 


Fiscal na su turno a pidi un castigo di 
dies luna pe muhe kitando e tempo cu 
ela pasa den detencion preventivo. 


Esey a nifica cu un dje dianan aki e ta 
sali liber si nan a arest’é na februari. 
Su abogado a ‘flans’ un discurso den 
otro cu ni e portier di corte lo no a cay 
p’e argumentando cu normalmente pa 
700 gram e castigo ta 7 luna. Ademas 
e la pidi hues pa tene cuenta cu e muhe 


tin presion halto y kier tabata cerca su 
famia despues cu casa di su yiu muhe 
a muri recientemente. 


RESIDIVISTA 
Ora a toca turno na hues duna su 
opinion e la bira e defensa su argu- 
mentonan for di mesa y a conta cu e 
señora no ta ningun ‘santica’ pasobra 
entre 1997 y e aña’ki e la cay tres biaha 
caba cu droga. O sea e ta un berdadero 
veterano ademas cu nan a cambia ley 
di tal forma cu organisado dje biahenan 
cu droga ta haya mas castigo cu e mula 
mes pasobra e ta un sorto di chef. 


Comparando cuanto castigo cortenan 
sa dicta pa contrabanda di entre 500 
pa 1000 gran di cocaina, e castigo ta 
entre 8 pa 12 luna y p’esey den e caso 
aki hues a dicta 10 luna. 


Hues no kier a tende di parti di castigo 
condicional pasobra un delincuente cu 
un historia asina mester tabata sa ta 
den kico e la hinca su curpa. 


Hues a conden’e na 10 luna preso na Hulanda 


Muhe recidivista YDK (52) a cay 
cera pa di tres biaha den 25 aña 

WILLEMSTAD - Siman pasa hues 
civil a dicta veredicto den e caso cu un 
señora a bay cobra compensacion pa 
lesion fisico cu e la sufri den un acci- 
dente di trafico 17 aña pasa pero ken 
sa ken a mande bay negosha curpa 
habri cu Seguro ASCA pasobra si e por 
a logra haya poco cen mas di loke e la 
haya caba, e mes a firma su sentencia 
kedando plan bari. 
Dia 9 di mei 2005 (17 aña pasa) e 
señora a sufri un accidente ora un 
chauffeur di druk a dal e bus den e 
señora tabata y e impacto tabata asina 
violento cu e señora a bay resulta riba 
caya. 


Menos mal cu e druk tabata sigura na 
ASCA pa 150.000 florin den caso di 
accidente. 
E señora a busca abogado Pols dje 
bufete Braam & Pols kendenan a tene 
ASCA responsabel y ASCA a reconoce 
nan responsabilidad. 


ASCA y e abogado a laga experto 
medico evalua condicion dje señora y 
dia 15 mei 2012 dr. Zahavi a entrega 
su rapport caminda e la constata 
cu e señora lo keda pa 36% 
invalido pa resto di su 
bida. 
Ademas di lo sigui sinti 
dolor rond su curpa. 
Abogado Pols a skirbi 
ASCA un carta 10 aña 
pasa caminda e la pidi un 
daño perhuicio inmaterial 
di Nafl 75.000,= pe señora. 
Su siguiente aña e abogado 
Pols a reuni cu e hendenan 
di ASCA pa discuti diferente 
asunto y caso dje señora tambe 
a subi mesa caminda e abogado a 
demanda pago dje suma total. 


Pero ta manera e señora tabatin un 
mala suerte pasobra den december di 
2013 e tabata envolvi atrobe den un 
accidente pero e biaha aki e chauffeur 
culpabel tabata sigura na ASCA. Dia 26 
februari 2014 ASCA y e señora a yega 
na un acuerdo tocante e compensacion 
caminda aparte di NAf 29.177,02 
cu ASCA a page caba, nan lo a page 
60.000 florin final y ningun dje dos 
partidonan lo no tin nada di reclama 
otro. 


Abogado Pols tambe a haya copia dje 
acuerdo dje señora cu ASCA maske 
e no tabata envolvi. y dicho hecho, e 
señora a cuminsa un caso contra ASCA 
maske e la firma pa ‘finale kwijting’ 
pasobra e no ta compronde Hulandes. 
ASCA a laba man den inocencia pasobra 
te señora a tuma iniciativa pa tuma 
60.000 florin y archiva e caso. Asina 
mes e señora a reuni varios biaha cu 
ASCA pero no a bisa su abogado. 



Ora ASCA a haya citacion pa bay Corte 
ta manera marca a dal nan pasobra 
nan tabatin palabracion final caba cu 
e señora. Ora hues a puntra e señora 
dicon e la haci e cos ey e la splica 
cu e tabatin debe y tabatin mester di 
cen y ASCA a ofrece 60.000 florin y 
e la tuma. Nan a bis’e pa no bisa su 
abogado nada y cu abogado Pols no ta 
bis’e berdad. Asina mes abogado Pols 
a actua cu etica y a pidi ASCA pa paga 
e señora 
NAf 141.528,92 di daño y perhuicio y 
cu e papel cu e señora a firma no ta 
valido pasobra ASCA a haci mal uzo di 
e situacion. 
Ademas nan a laga e señora firma e 
acuerdo tras di lomba di su abogado. 
DESICION DI HUES 
Hues a tuma nota dje reclamo dje 
señora cu nan a lag’e firma hopi abou 
como pago final sin sa e consecuencia 
y sin compronde cu e no por reclama 
nada mas. 
Hues a analisa ki a pasa y a splica cu pa 
acusa ASCA di a abusa di situacion di 
e señora bou di circunstancia extraor- 
dinario . 
Pa reclama cu ASCA a maluza e igno- 
rancia dje señora, perhuicio financiero 
so no ta decisivo pa culpa ASCA. 
Pero di otro banda te señora mes tras 
di lomba di su abogado a bay haci 
areglo final cu ASCA y a cay den su 
mes trampa. 


Consecuencia di accidente for di 17 aña pasa 


Victima a bay cobra compensacion di 
seguro sin consulta cu su abogado 

Fortaleza Pa Famia 


TENE cuenta cu bo ambicion (locual bo kier logra den 
bida ) por hiba bo na pica, maldad y inmoralidad. Un 
persona a yega di puntra kico ta inmoralidad? 
Inmoralidad ta tur locual ta bay contra Dios su Principio, 
Palabra y Su boluntad, y cu ta desvia hende y aleha nan 
for di Dios. 


Pasobra nos tin di corda cu Moralidad ta referi na tur 
locual ta bon y decente (Filipensenan 4:8+9). 


Den esaki nos ambicion, por aleha nos for di Dios, p’esey 
nos tin cu tene bon cuenta cu nos ambicion, y si nos 
ripara cu e ta hala nos for di e caminda di Dios, nos 
mester dicidi cual caminda nos ta sigui. 


Mateo 6:24 ta bisa: Ningun hende no por sirbi dos shon, 
pasobra e lo a odia esun y stima e otro, of lo e ta leal na 
esun y desprecia e otro. Boso no por sirbi Dios y rikesa. 


Ta dificil drenta den un cueba di colebra venenoso, y bisa 
cu bo ta bay cambia nan, pasobra e chens di contagia y 
bira venenoso ta hopi grandi pa bo mes, pasobra bo afili- 
acion ta cambia bo ambicion. 


Nos ta conseha tur hoben, si bo no kier wordo conta den 
esnan cu ta haci malo, wak bon cu ken bo ta cana, bao di 
cual palo of skina di caya bo ta sinta. 


Ademas si bo kier bay dilanti den bida cana cu hende sabi 
(specialmente den e Palabra di Dios, pasobra awendia tin 
hopi sabiduria diabolico). (Santiago 3:13-18) 


No lubida e palabra di Dios ta bisa: Mal compania ta daña 
bon custumber. 
(1 Corintionan 15:33). 


Si bo ta busca fabor di hende bo no por sirbi Dios, pasobra 
hopi biaha hende den nan trayectorio pa busca fabor di 
otro hende, tin di difama otro, trapa riba otro, rebaha 
otro, desgaba otro. 
Esey no ta bini di Dios. Pasobra bo no ta ricibi fabor di 
Dios kibrando bo prohimo. 
Y den bo ambicion pa busca cos di mundo bo ta nenga 
Cristo. 
(Galationan 6:10). 


Segun un hende su ambicion, tur cos lo sali na cla, si e ta 


stima mundo of e ta stima Dios. 
Pasobra 1 Juan 2;15 ta bisa: No stima mundo ni e cosnan 
cu tin den mundo. Si un hende ta stima mundo, e amor di 
e Tata no ta den dje. 
Pasobra locual cu tin den mundo , e deseo di carni, y e 
deseo di wowo,y e orguyo di bida, no ta bin di e Tata, sino 
di e mundo. 


E palabra aki ta duna nos disernimiento pa descubri 
locual ta diablura, y locual ta bini di Dios. 


Esaki ta e palabranan cu ta dirigi nos na e ambicion cu 
Dios kier pa nos tin: 


Filipensenan 2 :4 ta bisa : No busca boso interes personal 
so, ma busca tambe interes di otronan. 


1 Corintionan 10:24 ta bisa: No laga ningun busca su 
mes interes, sino esun di su prohimo. 


Romanonan 15:1 ta bisa; Awor nos cu ta fuerte mester 
soporta e debilidadnan di esnan cu ta sin forsa,y no djis 
agrada nos mes. 


Laga nos evita di sirbi nos propio interes: 


No haci nada cu actitud di egoismo of orguyo, ma cu 
humildad laga cada un di boso, considera e otro mas 
importante cu e mes.( Filipensenan 2:3). 


Pasobra ken cu ta halsa su mes lo wordo humiya, y esun 
cu humiya su mes lo wordo halsa.( Lucas 14:11). 


Nos ambicion pa cosnan di mundo, sea posicion of rikesa 
ta aparta nos for di Dios. No gaña boso mes. 
( Galationan 6:7). 


Sinceramente, Pastor Marcel Balootje 


Kico ta bo ambicion, agrada dios of agrada hende 

MIEMBRONAN y devotonan di grupo 
San Hudas Tadeo Peregrino di Parokia 
di Birgen di Fatima, Dakota, ta wordo 
informa cu e grupo lo tene su oracion 
di September 2022 na Sitio di Oracion 
di Beato Jose Gregorio Hernandez 
na Tanki Leendert 128. Tur devoto y 
Pueblo en general di Aruba ta keda 
cordialmente invita. 


Fechanan di e oracion lo ta diaranson 28 di september, 
diahuebs 29 di september y diabierna 30 di september. 


Riba diaranson 28 de September e orario di oracion lo ta 6or 
di atardi y lo mester termina pa 7or, ya cu lo sigui un Santo 
Sacrificio di Misa pa 7or. E dianan cu ta sigui, esta diahuebs 
29 di September y diabierna 30 di September, e orario lo ta 
7or pa 8or. 


Pa boso informacion tambe ta avisa cu e grupo ta existiendo 
ya 26 aña caba.. A cuminsa na aña 1996, resando 
cas pa cas di un devoto. Pero pa motibo di e situ- 
acion di Covid, e grupo no por a realisa y sigui 
cu e oracion cas pa cas pa 3 aña, pa preveni e 
contagio. Pero awo cu a normalisa (pero Covid 
no a desaparece ainda), toch y alabes teniendo 
precaucion ta pidi pa uza tapaboca (mondkapje), 
sanitizer y tene distancia, y asina a dicidi na tene 
e oracion na luna di September 2022. 


Manera ta custumber riba e di cuater dia esta 
1 di october, cada devoto ta scoge un Parokia y 
asisti na un Santo Sacrifio di Misa pa gradici nos 
Santo stima San Hudas Tadeo pa e añanan (26 
aña) cu e ta existi y pa e gracia ricibi of sea no 
ricibi, pasobra ta Dios Tata ta scucha nos oracion 
y San Hudas Tadeo su intercesion y sa kico e ta 
duna cada un di e devoto, basta cu e ta pa su 
santificacion. Palabra di Dios, mes ta bisa den 
Mateo 7: 7-8 “Pidi y boso lo ricibi, busca y boso 
lo haya; bati y porta lo habri pa boso. Pasobra 
ken cu pidi, lo ricibi, ken cu busca lo haya; y ken 
cu bati, porta lo habri p’e”. 


Ademas e grupo ta desea di informa, si tin cual- 
kier devoto cu lo ta desea pa ricibi e imagen 
peregrino di San Hudas Tadeo pa aña 2023 na 


nan cas por yama libremente sra. Myriam Vrolijk na telefon 
594 1829 of sra Ida Croes na telefon 594 4144. Cu mucho 
gusto nan lo por duna mas informacion. 


Di awo caba ta informa cu pa luna di october 2022 lo wordo 
teni na Misa di Birgen di Fatima na Dakota Nobena na honor 
di San Hudas Tadeo, for di diaranson 19 di october te cu 
diahuebs 27 di october 2022. Fiesta di San Hudas Tadeo lo 
ser celebra riba diabierna 28 di october 2022. 


Pa boso informacion e grupo di Oracion San Hudas Tadeo 
aki lo ta celebrando 60 aña (Bao di direccion di Sra. Tula 
Pablo q.e.p.d. di 1962 pa 1996 y bao direccion di Sra. Rosa 
Marin q.e.p.d. y Sra. Ida Croes di 1997 te cu e aña aki 2022. 
Corda tur miembro, devoto y Pueblo di Aruba en general ta 
mas cu bon bini. 


Pa informacion: E Triduo na honor di San Hudas Tadeo ta 
sigui normal riba e YouTube di Parokia di Birgen di Fatima 
Dakota. 


Grupo San Hudas Tadeo Peregrino lo 
tene su oracion di Triduo di September 

Every life is noted and is cherished, 
and nothing loved is ever lost or perished. 


La g a tur lo ke ta spe ra mi ta b unita 
La g a tur lo c ua l c u mi e nc o ntra na c a minda ta b unita 
La g a tur lo c ua l c u mi la g a a tra s ke da b unita y 
La g a e sa kina n te rmina de n tur b unite za . 
Ca do We ve r. 


Cu do lo r na no s c ura so n, 
no s ta a nunc ia fa ye c ime nto di: 
Christine E. D. C. 
Game z Gale zo 
*28-08-2019 †11-09-2022 


Ac to di e ntie ro lo wo rdo a nunc ia de spue s. 


No ke da a so mb rá pa lo ke Mi ta b isa ; pa so b ra ta ye g a e o ra ku tur 
ku ta mo rto de n g ra f lo skuc ha su ste m 
Hua n 5:28 


No s ta a nunc ia fa ye c ime nto di 


Ange lic a Arc ange la 
Lampe – Tromp 
*2 o kto b e r 1946 – †18 se pte mb e r 2022 


Na nombe r di su e sposo: 
Ra ymo nd La mpe 


Mayornan: † Jo se “Jo e ” Tro mp y e spo sa 


Yiu: Ma rk La mpe y Me ike La mpe – La nde we e r y fa mia 


Nie tonan: Luka y Tho ma s La mpe 


Me sc os c u yiu : Mic he lline Ro je r – de Ko rt 
Eliza b e th Eske ns – de Ko rt 
Chris Mic he a l de Ko rt 


Sue gronan: Kla a s La nde we e r y Le tte ke La nde we e r – va n Do rsse r 


Rumannan : Be a trix y Ro nny Christia a ns -Tro mp 
Ba silo Tro mp y Ana Bla nc o 
† Ca rlo s Tro mp 
† Aug ustin Tro mp 


Sobrino y sobrinanan : Ma yra Tro mp y Pe dro Ra s y yiuna n 
Ma rc ia Tro mp y Rya n Ce la ire y yiuna n 
Eug e ne Christia a ns y Ano uska Christia a ns V/ D Linde n y Yiuna n 


Tanta y omonan : † Be nito “Buc hi Be n” y Se ra Tro mp y fa mia 
Vic to ria no “Tilin” y Ro sa Tro mp y fa mia 
! Ale ja ndro “Ca la n” y Alic ia Tro mp y fa mia 


Cuñanan 
Fa c undo La mpe y Fra nsic a La mpe – Pa ula y fa mia 
Cristina La mpe y fa mia 
Ne lso n La mpe y Cynthia La mpe - Da vis y fa mia 


Primo y primanan 


De mas famia y c onoc ir: Tro mp, La mpe , La nde we e r, Uitde ha a g , 
Eske ns, Christia a ns, Bla nc o , Gie l, Go me s, de Ko rt, Ridde rsta a t, 
Dijkho ff, Bre te , Fra nke n, Ma duro , Da vis, Qua ndus, Ec kme ye r, Ha rt, 
Wo lff, Ge e rma n, Be sa ril, Se e g e rs, va n Da le n, Dia z, Fla ne g in, Cro e s, 
Vro lijk, Ke lly, Be rna dina , Bo e kho udt, Ja c o b s, Pa ula , Ho e k, Ho e ve rtsz, 
Ra s, He nriq ue z, Ma rva ll, Thie l, v/ d Linde n 


Su ruma nna n Christia n te stig o di Je ho va 


su c o mpa ne ro na n di Aq ua Windie ’ s 
y e x-c o lle g a na n di To ny Ro ma ’ s y Ha rd Ro c k Ca fé Arub a . 


Y de ma s fa mia y c o no c irna n ta invita pa a c to di de spidida 
dia he ub s 22 di Se pte mb e r 2022 na Sa lo n di Re ino di te stig o di 
Je ho va na Bub a li 5F di 9 AM pa 11 AM. 


De spe nsa no s si di de n no s triste za no s po r a lub ida un o f o tro 
pe rso na . 
De spue s di de spidida no s no ta ric ib i b ishita na c a s. 


The swirling a nd shimme ring le a f 
La nds so ftly 
De b b ie 


De borah Ann Taylor 
Williams 
“De b b ie ” 
29-5-41 - 18-9-22 


Ce le b ra ting he r life : 
Childre n 
Luc ia a nd Ke e s 
Pa ul a nd Ma ure e n 
Ka i a nd Eve line 


Grandc hildre n 
Aa ro n, Ta c o , Se a n, Sa m, 
Thije , Sve rre 


Brothe r 
Jo hn a nd Ca ro line 


Ne phe ws 
Ca le b , Ja re d, Na tha nie l a nd the ir fa milie s 


Frie nds ne ar and far 


Ma ny he a rtfe lt tha nks to a ll me dic a l a nd nursing pro fe ssio na ls 
tha t suppo rte d us a ll. 


Co ndo le nc e s ma y b e o ffe re d a t Auro ra Fune ra l Ho me o n 
Thursda y, Se pte mb e r 22 fro m 6 to 8 PM. 


Please wear cheerful colors. In lieu of flowers, please make a 
do na tio n to yo ur fa vo rite c ha rity. De b b ie ’ s c ho ic e wo uld b e 
The Do nke y Sa nc tua ry o r Funda c io n pa No s Co mmunida d. A 
b o x will b e a va ila b le . 


Cre ma tio n will ta ke pla c e priva te ly. 


A Ce le b ra tio n Of Life will b e o rg a nize d a t a la te r da te . 

Every life is noted and is cherished, 
and nothing loved is ever lost or perished. 


“Se ño r ta mi wa rda do r, mi’ n tin 
fa lta di na da 
De n c unuc u di ye rb a b e rde e ta 
po ne mi so se g a . 
E ta hib a mi na a wa tra nkil, 
Pa mi b o lb e ha ña fo rsa ”. 
Sa lmo : 23 


No s ta a nunc ia fa ye c ime nto di: 


Jaisle y Boe khoudt 
*13-11-1987 - †17-09-2022 


Ac to di e ntie ro lo wo rdo a nunc ia 
de spue s. 


“Se ño r ta mi wa rda do r, mi’ n tin fa lta di na da 
De n c unuc u di ye rb a b e rde e ta po ne mi so se g a . 
E ta hib a mi na a wa tra nkil, 
Pa mi b o lb e ha ña fo rsa ”. 
Sa lmo : 23 


Cu pro fundo triste za pe ro 
a g ra de c ido pa tur lo ke c u E a 
nifica pa nos, nos ta participa 
fa ye c ime nto re pe ntino di no s 
ke rido ta ta , ruma n, o pa , primo y 
o mo : 


Adolph Oswald 
Oe hle rs 
Miho r c o no c i c o mo : “Dino ” 
*05-04-1934 - †19-09-2022 


Ac to di e ntie ro lo wo rdo a nunc ia de spue s. 


Gradicimento 


De n no mb e r di he nte r fa mia no s kie r g ra dic i un i tur 
c u di un o f o tro fo rma a mustra a te nc io n dura nte 
e nfe rme da d, fa ye c ime nto y de spe dida di no s de funto 
stima : 


Rudse l Rafaë l Conc e ption 
“TiTi” 
*25 Okt 1960 – †8 Se pt 2022 


Un da nki na dr. de Cub a , dr. Ko c k. Na e ve rple iste r di 
HOH y pe rso na l di, Dia lysis Clinic HOH, Lite Life Me dic a b , 
Amb ula nc e , Bra ndwe e r. 


Ta mb e un g ra dic ime nto spe c ia l na tur e sna n c u ta wa ta 
tine de n na n o ra c ió n. 


Dio s b e ndic io na b o so . 

